ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

1.1 วิสัยทัศน์

ชื่อของ วนชัย หมายถึง “ชัยชนะที่รักษาป่า” คือสิ่งที่สะท้อนให้เห็นถึงวิสัยทัศน์ในการประกอบธุรกิจ
ซึ่งสร้างความภาคภูมิใจให้กับผู้ถือหุ้นและพนักงานของเครือบริษัท วนชัย ทุกคน

การดำเนินงานอย่างมีประสิทธิภาพ ลูกค้าได้รับผลประโยชน์สูงสุด
อุตสาหกรรมที่เป็นมิตรกับสิ่งแวดล้อม คือ ธรรมา ภิบาลที่บริษัทยึดถือและปฎิบัติอย่างเคร่งครัด

วนชัย ถือว่าความจริงใจที่มีต่อลูกค้าและความไว้ใจที่ลูกค้ามอบให้เป็นสิ่งที่สำคัญที่สุดสำหรับบริษัท
การเป็นลูกค้าของ วนชัย จึงไม่ใช่เพียงแค่การใช้ผลิตภัณฑ์ที่มีคุณภาพเท่านั้น
แต่ยังหมายถึงการได้ร่วมกันพิทักษ์รักษาสิ่งแวดล้อมให้คงความอุดมสมบูรณ์อย่างยั่งยืนและสมดุล

บุคลากรของบริษัทคือหัวใจสำคัญของบริษัท ดังนั้นจึงมีการดูแลและพัฒนาทักษะความรู้ต่างๆ
รวมทั้งส่งเสริมให้มีโอกาสก้าวหน้าในสายงานอย่างต่อเนื่อง

ปรัชญาและเป้าหมาย

ปรัชญาการทำอุตสาหกรรมไม้ของ วนชัย คือการรักษาป่า
เป็นสิ่งที่เรายึดเป็นหลักการพื้นฐานในการทำงานเป็นระบบ
เป็นมิตรกับธรรมชาติและสิ่งแวดล้อมตั้งแต่เริ่มก่อตั้งบริษัท
โดยบริษัทมีวัตถุประสงค์และเป้าหมายสำคัญ 2 ประการ คือ

1.  การเป็นผู้นำในอุตสาหกรรมแผ่นไม้ทดแทนธรรมชาติ

2.  การเป็นผู้นำในการอนุรักษ์ป่าไม้

การเป็นผู้นำในอุตสาหกรรมแผ่นไม้ทดแทนธรรมชาติของประเทศไทย
พร้อมกับการเป็นผู้นำในการอนุรักษ์ทรัพยากรป่าไม้ คือข้อพิสูจน์ที่แสดงให้เห็นว่า วนชัย
มิได้มุ่งเน้นต่อการพัฒนาศักยภาพในการผลิตและการแข่งขันเท่านั้น
แต่เรายังตระหนักถึงความสำคัญและคุณค่าของทรัพยากรธรรมชาติเสมอมา

วนชัย ประกอบธุรกิจอย่างมีจิตสำนึกต่อธรรมชาติ
ผลิตและสร้างผลิตภัณฑ์แผ่นไม้ทดแทนธรรมชาติที่มีคุณภาพ
การเลือกใช้ผลิตภัณฑ์ของวนชัยจึงไม่ใช่เพียงแค่ได้สินค้าคุณภาพเท่านั้น
แต่ยังหมายถึงการได้ร่วมกันพิทักษ์รักษาสิ่งแวดล้อม ให้คงความอุดมสมบูรณ์อย่างยั่งยืนและสมดุล
ผลิตภัณฑ์ทุกชิ้นของวนชัย เกิดจากอุตสาหกรรมที่สำนึกต่อธรรมชาติ รักษาป่าไม้
อุตสาหกรรมใช้เทคโนโลยีที่มีคุณภาพ สร้างผลิตภัณฑ์ที่มีมาตรฐาน
บนพื้นฐานของการรักษาธรรมชาติอย่างสมดุล

กลยุทธ์ในการดำเนินงาน

บริษัทจะเน้นคุณภาพสินค้าให้อยู่ในระดับบน เมื่อเปรียบเทียบกับคู่แข่ง ในด้านต้นทุน
บริษัทจะใช้นโยบายผลิตเต็มกำลังการผลิต ซึ่งเป็นจุดแข็งของบริษัท ที่มีกำลังการผลิตสูงกว่าคู่แข่ง
รวมทั้งจะนำวัสดุเหลือใช้เข้ามาเป็นวัตถุดิบ เพื่อให้เกิดการใช้วัตถุดิบอย่างมีประสิทธิภาพ
ระบบการบริหารงานจะทบทวนให้ทันสมัยอยู่ตลอดเวลา เพื่อให้พนักงานทำงานอย่างมีประสิทธิภาพ
และมีการพัฒนาอยู่ตลอดเวลา การพัฒนาผลิตภัณฑ์และการขยายงาน บริษัทจะศึกษาอย่างต่อเนื่อง
และดำเนินการทำโครงการให้เหมาะสมกับสภาวะเศรษฐกิจ
เพื่อดำรงความเป็นผู้นำในอุตสาหกรรมผลิตแผ่นไม้แทนไม้ธรรมชาติ
ในด้านการตลาดจะใช้นโยบายกระจายสินค้าไปในตลาดต่าง ๆ อย่างเหมาะสม หาตลาดใหม่
และบริหารลูกค้าในจำนวนที่สอดคล้องกับกำลังการผลิตของบริษัท

2.  การเปลี่ยนแปลงและพัฒนาการที่สำคัญ

+---------+------------------------------------------------------------+
| ปี 2552  | - เดือนกรกฎาคม โรงงานผลิตแผ่นเอ็มดีเอฟ (จังหวัดสระบุรี) ของบริษัท     |
|         | วนชัย กรุ๊ป จำกัด (มหาชน) เริ่มดำเนินการผลิตและจำหน่ายออกสู่ตลาด      |
|         |                                                            |
|         | - เดือนกันยายน บริษัท ดูโรสปาน จำกัด (บริษัทย่อย)                   |
|         | ดำเนินการชำระบัญชีแล้วเสร็จ                                     |
|         |                                                            |
|         | - เดือนตุลาคม โครงการขยายกำลังการผลิตแผ่นเอ็มดีเอฟ กำลังการผลิต     |
|         | 300,000 ลบ.ม.ต่อปี ของบริษัท วนชัย พาเนล อินดัสทรี่ส์ จำกัด (บริษัทย่อย) |
|         | เริ่มดำเนินการผลิตและจำหน่ายออกสู่ตลาด                            |
|         |                                                            |
|         | - ศาลปกครองกลางมีคำสั่งศาลปกครองสูงสุดที่ 592/2552 ลงวันที่ 2 ธันวาคม |
|         | 2552 ให้ระงับโครงการต่างๆ ในนิคมอุตสาหกรรมมาบตาพุด จำนวน 56 บริษัท |
|         | ซึ่งรวมถึงโครงการขยายกำลังการผลิตฟอร์มัลดีไฮด์ และ ยูเรียฟอร์มัลดีไฮด์    |
|         | (Phase 2) ของบริษัท วนชัย เคมีคอล อินดัสทรี่ส์ จำกัด ด้วย             |
+---------+------------------------------------------------------------+
| ปี 2553  | - เดือนสิงหาคม บริษัทมีมติให้ดำเนินโครงการขยายกำลังการผลิต 2 โครงการ |
|         | ที่โรงงานสระบุรี คือ                                            |
|         |                                                            |
|         | - โครงการผลิตแผ่นปาร์ติเกิ้ลกำลังการผลิต 240,000 ลบ.ม.ต่อปี          |
|         | โดยใช้เงินจากการกู้ยืมระยะยาวจากสถาบันการเงินในประเทศ             |
|         | เมื่อดำเนินการแล้วเสร็จ ทำให้กำลังการผลิตแผ่นปาร์ติเกิ้ลของกลุ่มวนชัย      |
|         | เพิ่มจากเดิม 900,000 ลบ.ม. เป็น 1,140,000 ลบ.ม. ต่อปี            |
|         | คาดว่าเปิดดำเนินการภายในปี 2555                                |
|         |                                                            |
|         | - โครงการผลิตแผ่นไม้พื้นสำเร็จรูปกำลังการผลิต 4,147,200 ตรม.ต่อปี     |
|         | โดยใช้เงินจากการกู้ยืมระยะยาวจากสถาบันการเงินในประเทศ             |
|         | เมื่อดำเนินการแล้วเสร็จ ทำให้กำลังการผลิตแผ่นไม้พื้นสำเร็จรูปของกลุ่มวนชัย  |
|         | เพิ่มจากเดิม 2,200,000 ลบ.ม. เป็น 6,347,200 ลบ.ม. ต่อปี          |
|         | คาดว่าเปิดดำเนินการภายในปี 2554                                |
+---------+------------------------------------------------------------+
| ปี 2554  | - โครงการผลิตแผ่นไม้พื้นสำเร็จรูปกำลังการผลิต 4,147,200 ตรม.ต่อปี     |
|         | ที่โรงงานสระบุรี                                               |
|         | ดำเนินการก่อสร้างและติดตั้งเครื่องจักรแล้วเสร็จตามแผนการดำเนินงาน      |
|         | ทำให้กำลังการผลิตแผ่นไม้พื้นสำเร็จรูปของกลุ่มวนชัย เพิ่มจากเดิม 2,200,000 |
|         | ตรม. เป็น 6,347,200 ตรม. ต่อปี                                |
|         | เริ่มทำการผลิตและออกจำหน่ายสู่ตลาดเมื่อไตรมาสที่ 4 ปี 2554            |
|         | สำหรับโครงการผลิตแผ่นปาร์ติเกิ้ลกำลังการผลิต 240,000 ลบ.ม. ต่อปี      |
|         | อยู่ระหว่างการก่อสร้างอาคารโรงงานและติดตั้งเครื่องจักร                |
|         | ซึ่งเป็นไปตามแผนการดำเนินงาน                                   |
+---------+------------------------------------------------------------+
| ปี 2555  | -   โครงการผลิตแผ่นปาร์ติเกิ้ลกำลังการผลิต 240,000 ลบ.ม. ต่อปี       |
|         |     อยู่ระหว่างการติดตั้งเครื่องจักร                                |
|         |     ซึ่งล่าช้ากว่าแผนงานเนื่องจากเกิดอุทกภัยเป็นบริเวณกว้างในช่วงปลายปี   |
|         |     2554                                                   |
|         |     ทำให้การก่อสร้างอาคารโรงงานและติดตั้งเครื่องจักรล่าช้ากว่ากำหนด    |
+---------+------------------------------------------------------------+
| ปี 2556  | -   โครงการผลิตแผ่นปาร์ติเกิ้ลกำลังการผลิต 240,000 ลบ.ม. ต่อปี       |
|         |     เริ่มดำเนินการผลิตและออกจำหน่ายสู่ตลาดในไตรมาสที่ 3 ปี 2556      |
+---------+------------------------------------------------------------+

2.  โครงสร้างการถือหุ้นของกลุ่มบริษัท

บริษัทมีนโยบายมุ่งเน้นให้บริษัทย่อยสามารถผลิตสินค้าที่ได้คุณภาพ
โดยมีต้นทุนการผลิตที่สามารถแข่งขันได้
สามารถช่วยสนับสนุนรายได้และการจำหน่ายสินค้าภายในกลุ่ม
โดยกรรมการบริหารของบริษัทจะเป็นกรรมการบริหารของบริษัทย่อยด้วยเพื่อสามารถกำหนดนโยบาย
และควบคุมดูแลการดำเนินงานของบริษัทย่อย ให้เป็นไปตามทิศทางและนโยบายที่กำหนด

การประกอบธุรกิจของบริษัทและบริษัทย่อย

+--------------------+----------------------------+---------+---------+
| ชื่อบริษัท             | ลักษณะประกอบธุรกิจ            | ทุน      | %       |
|                    |                            | ชำระแล้ว | การถือหุ้น |
|                    |                            |         |         |
|                    |                            | (       |         |
|                    |                            | ล้านบาท) |         |
+--------------------+----------------------------+---------+---------+
| บมจ. วนชัย กรุ๊ป      | ผลิตแผ่นเอ็มดีเอฟ แผ่นปาร์ติเกิ้ล   | 1       | -       |
|                    | แผ่นผิวประตูลูกฟัก              | ,305.84 |         |
|                    | แผ่นเอ็มดีเอฟปิดผิว             |         |         |
|                    | แผ่นปาร์ติเกิ้ลปิดผิว             |         |         |
|                    | แผ่นไม้พื้นสำเร็จรูป             |         |         |
|                    | เพื่อ                        |         |         |
|                    | จำหน่ายในประเทศและต่างประเทศ |         |         |
+--------------------+----------------------------+---------+---------+
| บจ. ปาร์ติเกิ้ล        | ผลิตแ                       | 250     | 99.99%  |
| แพลนเนอร์           | ผ่นปาร์ติเกิ้ลเพื่อจำหน่ายในประเทศ |         |         |
|                    | และต่างประเทศ               |         |         |
+--------------------+----------------------------+---------+---------+
| บจ. วนชัย เคมีคอล    | ผลิตกาวและชุบกระดาษ          | 150     | 99.99%  |
| อินดัสทรี่ส์            | เพื่อจำหน่ายบริษัทในกลุ่ม         |         |         |
+--------------------+----------------------------+---------+---------+
| บจ. วนชัย พาเนล     | ผลิตแผ่นปาร์ติเกิ้ล แผ่นเอ็มดีเอฟ   | 4,300   | 99.99%  |
| อินดัสทรี่ส์            | แผ่นปาร์ติเกิ้ลปิดผิว             |         |         |
|                    | และแผ่นเอ็มดีเอฟปิดผิว          |         |         |
|                    | เพื่อ                        |         |         |
|                    | จำหน่ายในประเทศและต่างประเทศ |         |         |
+--------------------+----------------------------+---------+---------+
| บจ. วูดเทค          | ดำเนินธุร                    | 2       | 99.97%  |
| อินเตอร์เนชั่นแนล      | กิจด้านการตลาดให้กับผลิตภัณฑ์ต่างๆ |         |         |
|                    | ของบริษัทในกลุ่ม               |         |         |
+--------------------+----------------------------+---------+---------+

การประกอบธุรกิจของบริษัทที่เกี่ยวข้องกัน

  --------------------- --------------------------- --------------------------------------
  ชื่อบริษัท                ลักษณะประกอบธุรกิจ             % การถือหุ้น

  1. บจ. เดอะวนชัย       เป็น Holding Company         ดูรายละเอียดในหัวข้อ 7.2 (ข) ผู้ถือหุ้น
  กรุ๊ปอ๊อฟคอมปานีส์                                     

  2. บจ. วนชัย           เป็น Holding Company         ถือหุ้นทั้งหมดโดยกรรมการบางท่านของบมจ. วนชัย
  อินเตอร์เทรดดิ้งกรุ๊ป                                   กรุ๊ป
                                                    โดยมีรายชื่อผู้ถือหุ้นและสัดส่วนการถือหุ้นเหมือนกับ
                                                    บจ. เดอะวนชัย กรุ๊ป อ๊อฟ คอมปานีส์

  3. บจ. เฟิร์สทวู้ด        ให้เช่าสำนักงาน                ถือหุ้นโดย บจ. วนชัย อินเตอร์เทรดดิ้งกรุ๊ป เท่ากับ
                                                    99.99%

  4. บจ. วูดแลนด์         ผลิตบานประตูแผ่นเรียบ           ถือหุ้นโดย บจ. วนชัย อินเตอร์เทรดดิ้งกรุ๊ป เท่ากับ
                        และประตูลูกฟัก                 99.99%

  5. บจ. ด๊อกเตอร์วู้ด      ให้บริการเช่าคลังสินค้า           ถือหุ้นโดย บจ. วนชัย อินเตอร์เทรดดิ้งกรุ๊ป เท่ากับ
                                                    99.99%

  6. บจ. วนชัยไม้อัด       โกดังให้เช่าและท่าเรือขึ้นลงสินค้า   ถือหุ้นทั้งหมดโดยกรรมการบางท่านของบมจ. วนชัย
                                                    กรุ๊ป และ กลุ่มตระกูลสหวัฒน์

  7. บจ.                ผลิตไม้อัดและไม้อัดปิดผิว          ถือหุ้นโดย บจ. วนชัย อินเตอร์เทรดดิ้งกรุ๊ป เท่ากับ
  วนชัยวีเนียร์แอนด์พลายวู้ด                               99.99%

  8. บจ. แม่ใหญ่          ผลิตแผ่นเอ็มดีเอฟปิดผิวด้วยไม้บาง   ถือหุ้นโดย บจ. วนชัย อินเตอร์เทรดดิ้งกรุ๊ป เท่ากับ
                                                    99.99%

  9. บจ. สุนันท์ ทิมเบอร์    ผลิตและจำหน่ายไม้วีเนียร์         ถือหุ้นโดย บจ. วนชัย อินเตอร์เทรดดิ้งกรุ๊ป เท่ากับ
                                                    99.99%

  10. บจ.ป่าเขาลำเนาไพร  ปลูกป่ายูคาลิปตัส                ถือหุ้นทั้งหมดโดยกรรมการบางท่านของบมจ. วนชัย
                                                    กรุ๊ป และ กลุ่มตระกูลสหวัฒน์
  --------------------- --------------------------- --------------------------------------

การลงทุนในบริษัทที่เกี่ยวข้องโดยมีวัตถุประสงค์เพื่อรวมกลุ่มบริษัทที่ดำเนินธุรกิจเกี่ยวกับการผลิตและจำหน่ายแผ่นไม้เพื่อทดแทนไม้ธรรมชาติและผลิตภัณฑ์ที่เกี่ยวเนื่องของกลุ่มวนชัยเข้าด้วยกัน
ทั้งนี้บริษัทมีนโยบายมุ่งเน้นให้บริษัทที่เกี่ยวข้องสามารถผลิตสินค้าที่ได้คุณภาพ
โดยมีต้นทุนการผลิตที่สามารถแข่งขันได้
สามารถช่วยสนับสนุนรายได้และการจำหน่ายสินค้าภายในกลุ่ม
โดยกรรมการบริหารของบริษัทจะเป็นกรรมการบริหารของบริษัทย่อยด้วยเพื่อสามารถกำหนดนโยบาย
และควบคุมการดำเนินงานของบริษัทย่อย ให้เป็นไปตามทิศทางและนโยบายที่กำหนด

2. ลักษณะการประกอบธุรกิจ

บริษัท วนชัย กรุ๊ป จำกัด (มหาชน) เดิมชื่อ บริษัท เอ็ม ดี เอฟ แพลนเนอร์ จำกัด
จดทะเบียนก่อตั้งขึ้นเมื่อวันที่ 23 กุมภาพันธ์ 2532 และได้จดทะเบียนเป็นบริษัทมหาชน เมื่อวันที่ 1
พฤศจิกายน 2537 และเข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อปี 2538 ณ
วันที่ 31 ธันวาคม 2556 บริษัทมีทุนชำระแล้ว 1,305,839,127 บาท

บริษัทและบริษัทย่อยดำเนินธุรกิจเกี่ยวกับการผลิตและจำหน่ายแผ่นไม้ (Panel Board)
เพื่อใช้ทดแทนไม้ธรรมชาติ และผลิตภัณฑ์ที่เกี่ยวเนื่อง โดยมีผลิตภัณฑ์หลัก คือ แผ่นเอ็มดีเอฟ และ
แผ่นปาร์ติเกิ้ล

โครงสร้างรายได้

(หน่วย : ล้านบาท)

+-------------+----------------+------+------+---+------+---+------+---+
| ผลิตภัณฑ์      | ดำเนินการโดย    | %    | ปี    |   | ปี    |   | ปี    |   |
|             |                | การ  | 2556 |   | 2555 |   | 2554 |   |
|             |                |      |      |   |      |   |      |   |
|             |                | ถือห  |      |   |      |   |      |   |
|             |                | ุ้นของ |      |   |      |   |      |   |
|             |                |      |      |   |      |   |      |   |
|             |                | บริษัท |      |   |      |   |      |   |
+-------------+----------------+------+------+---+------+---+------+---+
|             |                |      | ร    | % | ร    | % | ร    | % |
|             |                |      | ายได้ |   | ายได้ |   | ายได้ |   |
+-------------+----------------+------+------+---+------+---+------+---+
| แผ่นเอ็มดีเอฟ  | บมจ.วนชัย กรุ๊ป   |      | 4,54 | 5 | 5,49 | 5 | 5,84 | 5 |
|             |                |      | 9.39 | 4 | 0.54 | 6 | 6.98 | 7 |
+-------------+----------------+------+------+---+------+---+------+---+
|             | บจ.วนชัย พาเนล  | 9    |      |   |      |   |      |   |
|             | อินดัสทรี่ส์        | 9.99 |      |   |      |   |      |   |
+-------------+----------------+------+------+---+------+---+------+---+
| แผ่นปาร์ติเกิ้ล  | บมจ.วนชัย กรุ๊ป   |      | 2,23 | 2 | 2,71 | 2 | 3,12 | 3 |
|             |                |      | 5.40 | 6 | 7.40 | 8 | 8.77 | 1 |
+-------------+----------------+------+------+---+------+---+------+---+
|             | บจ.ปาร์ติเกิ้ล     | 9    |      |   |      |   |      |   |
|             | แพลนเนอร์       | 9.99 |      |   |      |   |      |   |
+-------------+----------------+------+------+---+------+---+------+---+
|             | บจ.วนชัย พาเนล  | 9    |      |   |      |   |      |   |
|             | อินดัสทรี่ส์        | 9.99 |      |   |      |   |      |   |
+-------------+----------------+------+------+---+------+---+------+---+
| แผ่นไม้ปิดผิว   | บมจ.วนชัย กรุ๊ป   |      | 72   | 9 | 76   | 8 | 68   | 7 |
|             |                |      | 8.81 |   | 9.88 |   | 2.72 |   |
+-------------+----------------+------+------+---+------+---+------+---+
|             | บจ.วนชัย พาเนล  | 9    |      |   |      |   |      |   |
|             | อินดัสทรี่ส์        | 9.99 |      |   |      |   |      |   |
+-------------+----------------+------+------+---+------+---+------+---+
| แผ่น         | บมจ.วนชัย กรุ๊ป   |      | 67   | 8 | 48   | 5 | 38   | 4 |
| ไม้พื้นสำเร็จรูป |                |      | 7.43 |   | 0.83 |   | 0.61 |   |
+-------------+----------------+------+------+---+------+---+------+---+
| แผ          | บมจ.วนชัย กรุ๊ป   |      | 25   | 3 | 27   | 3 | 15   | 1 |
| ่นผิวประตูลูกฟัก |                |      | 1.58 |   | 4.99 |   | 5.85 |   |
+-------------+----------------+------+------+---+------+---+------+---+
| กาว,        | บจ.วนชัย เคมีคอล | 9    | 3    | 0 | 3    | 0 | 4    | 0 |
| ชุบกระดาษ    | อินดัสทรี่ส์        | 9.99 | 8.18 |   | 3.00 |   | 1.38 |   |
| และอื่นๆ      |                |      |      |   |      |   |      |   |
+-------------+----------------+------+------+---+------+---+------+---+
|             | บริษัทในกลุ่ม      |      |      |   |      |   |      |   |
+-------------+----------------+------+------+---+------+---+------+---+
| รวมมูล       |                |      | 8,48 | 1 | 9,76 | 1 | 1    | 1 |
| ค่าการจำหน่าย |                |      | 0.79 | 0 | 6.64 | 0 | 0,23 | 0 |
|             |                |      |      | 0 |      | 0 | 6.31 | 0 |
+-------------+----------------+------+------+---+------+---+------+---+

2.1 ลักษณะผลิตภัณฑ์

1.  แผ่นเอ็มดีเอฟ

ผลิตภัณฑ์หลักของบริษัทคือ แผ่นเอ็มดีเอฟ ซึ่งจัดเป็นผลิตภัณฑ์ประเภทแผ่นใยไม้อัด (Fiber board)
ที่ได้จากการนำเส้นใย (Fibre) ของไม้หรือพืชที่มีเส้นใย เช่น ยูคาลิปตัส ยางพารา กระถิน
เป็นต้น นำมาผสมกับสารยึดเกาะ (Urea Formaldehyde Resin)
แล้วจึงอัดเป็นแผ่นให้เป็นเนื้อเดียวกัน และมีความหนาแน่นสูงเท่ากันตลอดทั้งแผ่น

แผ่นใยไม้อัดแบ่งออกเป็น 2 ประเภทตามลักษณะความหนาแน่น คือ แผ่นใยไม้อัดชนิดอัดแน่น
และแผ่นใยไม้อัดชนิดไม่อัดแน่น แผ่นใยไม้อัดที่นิยมใช้กันในปัจจุบันเป็นแผ่นใยไม้อัดชนิดอัดแน่น ได้แก่
แผ่นใยไม้อัดแข็ง (Hard Board) ซึ่งเป็นแผ่นใยไม้อัดชนิดความหนาแน่นสูง และแผ่นเอ็มดีเอฟ
ซึ่งเป็นแผ่นใยไม้อัดชนิดความหนาแน่นปานกลาง
แผ่นเอ็มดีเอฟเป็นผลิตภัณฑ์ที่มีคุณสมบัติใกล้เคียงไม้ธรรมชาติ สามารถตัดตกแต่ง ตอกตะปู
แต่งขอบและทำลิ้นร่องได้
ทำให้สามารถนำไปใช้งานแทนไม้ธรรมชาติได้อย่างกว้างขวางทั้งในอุตสาหกรรมวัสดุก่อสร้าง
งานตกแต่ง การผลิต เครื่องใช้ในครัวเรือน เช่น พื้น บัว วงกบ ผนังห้อง ประตู
ตลอดจนการผลิตเฟอร์นิเจอร์หรือส่วนประกอบของเฟอร์นิเจอร์ เช่น ตู้ เตียง เครื่องใช้สำนักงาน
นอกจากนี้แผ่นเอ็มดีเอฟ ยังถูกนำไปทำของเล่น ของชำร่วย กรอบรูป ฯ

แผ่นเอ็มดีเอฟของบริษัท ผลิตจากไม้ยางพาราอันเป็นพืชเศรษฐกิจที่สำคัญชนิดหนึ่ง
โดยไม้ยางพาราที่ใช้เป็นกิ่งก้าน รวมทั้งส่วนที่เหลือของลำต้นที่ถูกตัดโค่นเพื่อผลิตไม้ยางพาราแปรรูป
ตลอดจนไม้ส่วนที่เหลือจากการแปรรูป จึงนับเป็นการใช้ทรัพยากรธรรมชาติอย่างมีประสิทธิภาพสูงสุด
แผ่นเอ็มดีเอฟที่บริษัทผลิตได้มีความหนาแน่นระหว่าง 740 - 830 กิโลกรัมต่อลูกบาศก์เมตร
มีผิวเรียบทั้ง 2 ด้าน ปัจจุบันบริษัทผลิตแผ่นเอ็มดีเอฟ ขนาดกว้างยาว 4 x 8 ฟุต
และมีขนาดความหนาต่างๆตามความต้องการของตลาด

สำหรับแผ่นเอ็มดีเอฟปิดผิว จะผลิตโดยบริษัทฯ และ บริษัท วนชัย พาเนล อินดัสทรี่ส์ จำกัด
โดยการนำแผ่นเอ็ม ดีเอฟ ไปปิดผิวด้วยวัสดุต่างๆ เช่น แผ่นไม้บาง (Wood Veneer)
ซึ่งได้มาจากไม้สักท่อน และไม้ยางท่อน
ทำให้ลักษณะภายนอกเหมือนแผ่นไม้ธรรมชาติหรือกระดาษพีวีซี เมลามีน
ซึ่งจะทำให้มีสีและลวดลายต่างๆ โดยมีขนาดกว้างยาว 4 x 8 ฟุต และมีความหนาตั้งแต่ 2.6 ถึง
25 มิลลิเมตร

2.  แผ่นปาร์ติเกิ้ล

แผ่นปาร์ติเกิ้ลเป็นผลิตภัณฑ์ที่ได้จากไม้ยางพาราเช่นเดียวกับแผ่นเอ็มดีเอฟ
ต่างกันที่แผ่นปาร์ติเกิ้ลได้จากการนำไม้ชิ้นเล็กๆ มาอัดติดกันโดยใช้สารยึดเกาะ (Urea
Formaldehyde Resin) เป็นตัวเชื่อมโครงสร้างของแผ่นปาร์ติเกิ้ล
ชั้นบนและชั้นล่างจะเป็นชิ้นไม้ละเอียด ส่วนชั้นกลางจะเป็นชิ้นไม้หยาบ
ทำให้แผ่นปาร์ติเกิ้ลไม่เหมาะกับการยึดติดด้วยตะปู และไม่สามารถตกแต่งขอบ
หรือทำลิ้นร่องบนผิวได้ บริษัทในกลุ่มวนชัยที่ผลิตแผ่นปาร์ติเกิ้ล ได้แก่ บริษัท วนชัย กรุ๊ป จำกัด
(มหาชน),บริษัท ปาร์ติเกิ้ล แพลนเนอร์ จำกัด (บริษัทย่อย) และบริษัท วนชัย พาเนล อินดัสทรี่ส์
จำกัด (บริษัทย่อย) แผ่นปาร์ติเกิ้ลที่ผลิตจะมีความกว้างยาว 4 x 8 ฟุต มีความหนาตั้งแต่ 6 ถึง
35 มิลลิเมตร

สำหรับแผ่นปาร์ติเกิ้ลปิดผิวจะผลิตโดย บริษัทฯ และ บริษัท วนชัย พาเนล อินดัสทรี่ส์ จำกัด
โดยการนำแผ่น ปาร์ติเกิ้ลมาปิดผิวด้วยวัสดุปิดผิวเช่น กระดาษ พีวีซี เมลามีน
โดยมีสีและลวดลายต่างๆ แผ่นปาร์ติเกิ้ลปิดผิวที่ผลิตมีขนาดกว้างยาว 4 x 8 ฟุต มีความหนาตั้งแต่
9 ถึง 35 มิลลิเมตร

แผ่นปาร์ติเกิ้ลโดยทั่วไปถูกนำไปใช้ในอุตสาหกรรมวัสดุก่อสร้างและตกแต่ง เช่น ประตู ผนัง ฝ้า พื้น
การผลิตเฟอร์นิเจอร์ เช่น ตู้ เตียง โต๊ะ เครื่องใช้สำนักงาน
นอกจากนี้แผ่นปาร์ติเกิ้ลยังถูกนำไปผลิตเป็นตู้ลำโพง

3.  แผ่นผิวประตูลูกฟัก

แผ่นผิวประตูลูกฟักเป็นผลิตภัณฑ์ที่ผลิตโดย บริษัท วนชัย กรุ๊ป จำกัด (มหาชน)
ซึ่งเป็นผลิตภัณฑ์ประเภทแผ่นใยไม้อัด (Fiber Board) เช่นเดียวกันกับแผ่นเอ็มดีเอฟ
ต่างกันที่ขบวนการอัด และแผ่นผิวประตูลูกฟักสามารถอัดออกมาได้หลายรูปแบบ
และลวดลายตามแบบแม่พิมพ์ แผ่นผิวประตูลูกฟักจะมีขนาดมาตรฐานกว้าง 70 80 และ 90 ซม.ยาว
200 ซม. หนา 3.5 มม.

แผ่นผิวประตูลูกฟักสามารถนำไปผลิตต่อเป็นบานประตูลูกฟัก
โดยบริษัทที่ซื้อแผ่นผิวประตูลูกฟักจะนำไปประกอบเข้ากับโครงประตูและกระดาษรังผึ้ง
สามารถใช้แทนบานประตูไม้ธรรมชาติได้เป็นอย่างดี และมีลวดลายที่สวยงาม
มีน้ำหนักพอเหมาะสะดวกต่อการติดตั้งและดูแลรักษา

4. แผ่นไม้พื้นสำเร็จรูป

เป็นผลิตภัณฑ์ของบริษัท วนชัย กรุ๊ป จำกัด (มหาชน)
ผลิตโดยกรรมวิธีนำไม้มาบดละเอียดจนเป็นเส้นใย นำมาผสม เรซิน อัดด้วยความร้อนและแรงดันสูง
เป็นผลิตภัณฑ์ที่เรียกว่า HDF board (High Density Fiberboard) ซึ่งทนต่อแรงกดทับ
เป็นพื้นไม้ที่แข็งแกร่ง มีความทนทานสูง สามารถป้องกันแมลงต่างๆ สามารถป้องกันความชื้น
จึงหมดปัญหาเรื่องไม้พองหรือบิดตัว ทั้งยังมีการเคลือบผิวหน้าด้วย Overlaying Film
ป้องกันการขูดขีดและแรงกดกระแทกทุกชนิด สีไม่ซีดจาง สามารถทำความสะอาดได้ง่าย

5. กาวยูเรียฟอร์มัลดีไฮด์

กาวยูเรียฟอร์มัลดีไฮด์เป็นผลิตภัณฑ์ของบริษัท วนชัย เคมีคอล อินดัสทรี่ส์ จำกัด
ใช้เป็นตัวยึดประสานเส้นใยไม้ (wood fiber) ชิ้นไม้ (flake) ให้ยึดติดเป็นแผ่นใยไม้อัด
(Fiberboard) และแผ่นชิ้นไม้อัด (Particle board) ตามลำดับ
นอกจากจะเป็นตัวยึดประสานแล้ว กาวยูเรียฟอร์มัลดีไฮด์
ยังมีส่วนที่ทำให้แผ่นไม้มีความแข็งแรงตามคุณสมบัติสากล ขั้นตอนขบวนการผลิต
เริ่มจากการนำเมธานอลมาผ่านขบวนการผลิตให้เป็นฟอร์มัลดีไฮด์และนำไปผสมกับยูเรีย
เติมสารเคมีอื่นๆ ลงไป กาวยูเรียฟอร์มัลดีไฮด์ที่บริษัทย่อยของบริษัท ผลิตมีหลายชนิด เช่น Free
formaldehyde สูง Free formaldehyde ต่ำ ทนความชื้นสูง เป็นต้น
เพื่อให้สามารถเลือกใช้กับทั้งแผ่นใยไม้อัดและแผ่นชิ้นไม้อัดได้หลายคุณภาพ

สิทธิหรือข้อจำกัดในการประกอบธุรกิจ

สิทธิประโยชน์จากการส่งเสริมการลงทุน

1)  บริษัท วนชัย เคมีคอล อินดัสทรี่ส์ จำกัด

1.1 ) ได้รับบัตรส่งเสริมการลงทุน เลขที่ 1171(2)/2546 ลงวันที่ 9 เมษายน 2546
จากคณะกรรมการส่งเสริมการลงทุนและได้รับสิทธิประโยชน์ ตามพระราชบัญญัติส่งเสริมการลงทุน
พ.ศ. 2520 (โครงการขยายกำลังการผลิต Formaldehyde และ Urea Formaldehyde
Resin ) สิทธิประโยชน์ที่ได้รับและเงื่อนไข อาทิเช่น

-   ให้ได้รับยกเว้นภาษีเงินได้นิติบุคคล
    สำหรับกำไรสุทธิที่ได้จากการประกอบกิจการที่ได้รับส่งเสริมรวมกันไม่เกินร้อยละ 100
    ของเงินลงทุนไม่รวมค่าที่ดินและทุนหมุนเวียนมีกำหนดเวลา 8
    ปีนับแต่วันที่เริ่มมีรายได้จากการประกอบกิจการนั้น

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

-   บริษัทจะต้องตั้งโรงงานในนิคมอุตสาหกรรมตะวันออก จังหวัดระยอง ภายในระยะเวลา 15 ปี
    นับแต่วันเปิดดำเนินการจะย้ายโรงงานไปตั้งในท้องที่อื่นมิได้

บริษัทมีรายได้จากกิจกรรมที่ได้รับการส่งเสริมการลงทุนดังกล่าวเมื่อวันที่ 1 กรกฎาคม 2547
สิทธิประโยชน์ตามบัตรส่งเสริมการลงทุนเลขที่ 1171(2)/2546 สิ้นสุดในวันที่ 30 มิถุนายน 2555

1.2) ได้รับบัตรส่งเสริมการลงทุน เลขที่ 1016(2) /2548 ลงวันที่ 13 มกราคม 2548
จากคณะกรรมการส่งเสริมการลงทุนและได้รับสิทธิประโยชน์ ตามพระราชบัญญัติส่งเสริมการลงทุน
พ.ศ. 2520 (โครงการผลิต Melamine Impregnated Paper)
สิทธิประโยชน์ที่ได้รับและเงื่อนไข อาทิเช่น

-   ให้ได้รับยกเว้นภาษีเงินได้นิติบุคคล
    สำหรับกำไรสุทธิที่ได้จากการประกอบกิจการที่ได้รับส่งเสริมรวมกันไม่เกินร้อยละ 100
    ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปีนับ
    แต่วันที่เริ่มมีรายได้จากการประกอบกิจการนั้น

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

-   บริษัทจะต้องตั้งโรงงานในนิคมอุตสาหกรรมตะวันออก จังหวัดระยอง ภายในระยะเวลา 15 ปี
    นับแต่วันเปิดดำเนินการจะย้ายโรงงานไปตั้งในท้องที่อื่นมิได้

บริษัทมีรายได้จากกิจกรรมที่ได้รับการส่งเสริมการลงทุนดังกล่าวเมื่อวันที่ 1 มีนาคม 2549
สิทธิประโยชน์ตามบัตรส่งเสริมการลงทุนเลขที่ 1016/2548 สิ้นสุดในวันที่ 1 มีนาคม 2557

2) บริษัท วนชัย พาเนล อินดัสทรี่ส์ จำกัด

2.1) ได้รับบัตรส่งเสริมการลงทุน เลขที่ 1485/2539 ลงวันที่ 11 พฤศจิกายน 2537
จากคณะกรรมการส่งเสริมการลงทุนและได้รับสิทธิประโยชน์ ตามพระราชบัญญัติส่งเสริมการลงทุน
พ.ศ. 2520 บริษัทมีรายได้จากกิจกรรมที่ได้รับการส่งเสริมการลงทุนดังกล่าวเมื่อวันที่ 3 สิงหาคม
2541 สิทธิประโยชน์ตามบัตรส่งเสริมการลงทุนเลขที่ 1685/2538 สิ้นสุดในวันที่ 2 สิงหาคม 2549
แต่ยังมีสิทธิประโยชน์ที่ได้รับอยู่คือ ให้ได้รับลดหย่อนภาษีเงินได้นิติบุคคลในอัตราร้อยละ 50
ของอัตราปกติ กำหนด 5 ปี นับจากวันที่หมดอายุ

2.2) ได้รับบัตรส่งเสริมการลงทุน เลขที่ 1608(2)/2545 ลงวันที่ 3 ตุลาคม 2545
จากคณะกรรมการส่งเสริมการลงทุนและได้รับสิทธิประโยชน์ ตามพระราชบัญญัติส่งเสริมการลงทุน
พ.ศ. 2520 สิทธิประโยชน์ที่ได้รับและเงื่อนไข อาทิเช่น

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 8
    ปีนับแต่วันที่เริ่มมีรายได้จากการประกอบกิจการนั้น

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

-   บริษัทจะต้องตั้งโรงงานในท้องที่จังหวัดสุราษฏร์ธานี ภายในระยะเวลา 15 ปี
    นับแต่วันเปิดดำเนินการจะย้ายโรงงานไปตั้งในท้องที่อื่นมิได้
    เว้นแต่จะได้รับอนุญาตจากคณะกรรมการ

บริษัทมีรายได้จากกิจกรรมที่ได้รับการส่งเสริมการลงทุนดังกล่าวเมื่อวันที่ 10 มีนาคม 2547
สิทธิประโยชน์ตามบัตรส่งเสริมการลงทุนเลขที่ 1608(2)/2545 สิ้นสุดในวันที่ 9 มีนาคม 2555

2.3) ได้รับบัตรส่งเสริมการลงทุน เลขที่ 1136(2)/2548 ลงวันที่ 14 กุมภาพันธ์ 2548
จากคณะกรรมการส่งเสริมการลงทุนและได้รับสิทธิประโยชน์ ตามพระราชบัญญัติส่งเสริมการลงทุน
พ.ศ. 2520 ในกิจการ ผลิตแผ่นใยไม้อัดความหนาแน่นปานกลาง (MEDIUM DENSITY
FIBERBOARD : MDF) สิทธิประโยชน์ที่ได้รับและเงื่อนไข อาทิเช่น

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 8
    ปีนับแต่วันที่เริ่มมีรายได้จากการประกอบกิจการนั้น

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

-   บริษัทจะต้องตั้งโรงงานในท้องที่จังหวัดสุราษฏร์ธานี
    โดยสถานที่ตั้งโรงงานต้องไม่อยู่ในเขตหวงห้ามตามประกาศผังเมืองรวมของจังหวัด
    และต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้องด้วย
    ภายในระยะเวลา 15 ปี นับแต่วันเปิดดำเนินการจะย้ายโรงงานไปตั้งในท้องที่อื่นมิได้

บริษัทมีรายได้จากกิจกรรมที่ได้รับการส่งเสริมการลงทุนดังกล่าวเมื่อวันที่ 10 ตุลาคม 2549
สิทธิประโยชน์ตามบัตรส่งเสริมการลงทุนเลขที่ 1136(2)/2548 สิ้นสุดในวันที่ 9 ตุลาคม 2557

2.4 ) ได้รับบัตรส่งเสริมการลงทุน เลขที่ 2023(2)/2550 ลงวันที่ 10 ตุลาคม 2550
จากคณะกรรมการส่งเสริมการลงทุนและได้รับสิทธิประโยชน์ ตามพระราชบัญญัติส่งเสริมการลงทุน
พ.ศ. 2520 ในกิจการผลิตแผ่นใยไม้อัดความหนาแน่นปานกลาง (MEDIUM DENSITY
FIBERBOARD : MDF) สิทธิประโยชน์ที่ได้รับและเงื่อนไข อาทิเช่น

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 8
    ปีนับแต่วันที่เริ่มมีรายได้จากการประกอบกิจการนั้น

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

-   บริษัทจะต้องตั้งโรงงานในท้องที่จังหวัดสุราษฏร์ธานี
    โดยสถานที่ตั้งโรงงานต้องไม่อยู่ในเขตหวงห้ามตามประกาศผังเมืองรวมของจังหวัด
    และต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้องด้วย
    ภายในระยะเวลา 15 ปี นับแต่วันเปิดดำเนินการจะย้ายโรงงานไปตั้งในท้องที่อื่นมิได้

บริษัทมีรายได้จากกิจกรรมที่ได้รับการส่งเสริมการลงทุนดังกล่าวเมื่อวันที่ 26 สิงหาคม 2552
สิทธิประโยชน์ตามบัตรส่งเสริมการลงทุนเลขที่ 2023(2)/2550 สิ้นสุดในวันที่ 25 ตุลาคม 2560

3. บริษัท วนชัย กรุ๊ป จำกัด (มหาชน)

3.1) ได้รับบัตรส่งเสริมการลงทุน เลขที่ 2181(2)/2553 ลงวันที่ 3 พฤศจิกายน 2553
จากคณะกรรมการส่งเสริมการลงทุนและได้รับสิทธิประโยชน์ ตามพระราชบัญญัติส่งเสริมการลงทุน
พ.ศ. 2520 ในกิจการผลิตไม้พื้นสำเร็จรูป (LAMINATED FLOORING)
สิทธิประโยชน์ที่ได้รับและเงื่อนไข อาทิเช่น

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 7
    ปีนับแต่วันที่เริ่มมีรายได้จากการประกอบกิจการนั้น

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

-   บริษัทจะต้องตั้งโรงงานในนิคมอุตสาหกรรมแก่งคอย จังหวัดสระบุรี
    โดยสถานที่ตั้งโรงงานต้องไม่อยู่ในเขตหวงห้ามตามประกาศผังเมืองรวมของจังหวัด
    และต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้องด้วย
    ภายในระยะเวลา 15 ปี นับแต่วันเปิดดำเนินการจะย้ายโรงงานไปตั้งในท้องที่อื่นมิได้

บริษัทมีรายได้จากกิจกรรมที่ได้รับการส่งเสริมการลงทุนดังกล่าวเมื่อวันที่1ธันวาคม 2554
สิทธิประโยชน์ตามบัตรส่งเสริมการลงทุนเลขที่ 2181(2)/2553 สิ้นสุดในวันที่ 30 พฤศจิกายน
2562

3.2) ได้รับบัตรส่งเสริมการลงทุน เลขที่ 1036(2)/2554 ลงวันที่ 6 มกราคม 2554
จากคณะกรรมการส่งเสริมการลงทุนและได้รับสิทธิประโยชน์ ตามพระราชบัญญัติส่งเสริมการลงทุน
พ.ศ. 2520 ในกิจการผลิตแผ่นชิ้นไม้อัดปาร์ติเกิลบอร์ด (PARTICLE BOARD)
สิทธิประโยชน์ที่ได้รับและเงื่อนไข อาทิเช่น

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 8
    ปีนับแต่วันที่เริ่มมีรายได้จากการประกอบกิจการนั้น

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริม

-   บริษัทจะต้องตั้งโรงงานในนิคมอุตสาหกรรมแก่งคอย จังหวัดสระบุรี
    โดยสถานที่ตั้งโรงงานต้องไม่อยู่ในเขตหวงห้ามตามประกาศผังเมืองรวมของจังหวัด
    และต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้องด้วย
    ภายในระยะเวลา 15 ปี นับแต่วันเปิดดำเนินการจะย้ายโรงงานไปตั้งในท้องที่อื่นมิได้

บริษัทมีรายได้จากกิจกรรมที่ได้รับการส่งเสริมการลงทุนดังกล่าวเมื่อวันที่ 1กันยายน 2556
สิทธิประโยชน์ตามบัตรส่งเสริมการลงทุนเลขที่ 1036(2)/2554 สิ้นสุดในวันที่ 31 สิงหาคม 2564

2.2 การตลาดและการแข่งขัน

(ก) กลยุทธ์ทางการตลาด

  คุณภาพของผลิตภัณฑ์

ความเป็นเลิศทางด้านคุณภาพของผลิตภัณฑ์
เป็นกลยุทธที่บริษัทให้ความสำคัญมากที่สุดนอกจากจะใช้เครื่องจักรที่ทันสมัยแล้ว
บริษัทยังได้พัฒนาเทคนิคในการผลิตให้เหมาะสมกับวัตถุดิบที่ใช้และสภาวะอากาศของประเทศไทย
มีการควบคุมการผลิตทุกขั้นตอน ตั้งแต่คุณภาพของชิ้นส่วนไม้ยางพาราที่ใช้เป็นวัตถุดิบ
จนถึงการทดสอบคุณภาพของสินค้าระหว่างผลิต โดยการสุ่มตัวอย่างไปทดสอบคุณสมบัติทางกายภาพ
เช่น ความหนาแน่น ความแข็งแรง เป็นต้น เพื่อให้มั่นใจว่าแผ่นเอ็มดีเอฟ
ที่ผลิตได้มีคุณสมบัติตามที่กำหนด ด้วยระบบการผลิตและการควบคุมคุณภาพดังกล่าว
บริษัทจึงสามารถผลิตแผ่นเอ็มดีเอฟ ให้มีคุณสมบัติตามมาตรฐานสากล ได้แก่ มาตรฐาน JIS
ของญี่ปุ่น มาตรฐาน DIN ของเยอรมันนี มาตรฐาน ASTM ของสหรัฐอเมริกามาตรฐาน BSI
ของอังกฤษ ทำให้แผ่นเอ็มดีเอฟของบริษัทเป็นที่ยอมรับของตลาดต่างประเทศ

ต้นทุนผลิตภัณฑ์

บริษัทมุ่งที่จะพัฒนาเทคโนโลยีที่ใช้ในกระบวนการผลิต
และปรับปรุงการทำงานให้มีประสิทธิภาพอยู่เสมอ
โดยมีเป้าหมายที่จะใช้ประโยชน์จากเครื่องจักรให้ได้มากที่สุดและมีของเสียน้อยที่สุดเพื่อให้มีต้นทุนการผลิตต่ำและสามารถแข่งขันกับคู่แข่งที่จะเข้ามาในตลาดได้

บริษัท วนชัย เคมีคอล อินดัสทรี่ส์ จำกัด (บริษัทย่อย)
ได้ผลิตกาวเพื่อใช้เป็นวัตถุดิบในการผลิตแผ่นเอ็มดีเอฟ แผ่นปาร์ติเกิ้ล แผ่นผิวประตู
และพัฒนาส่วนผสมของกาวให้เหมาะกับวัตถุดิบและเทคนิคการผลิตของบริษัท
ซึ่งนอกจากจะช่วยลดต้นทุนวัตถุดิบ และการพึ่งพาผู้ผลิตอื่นแล้ว
ยังทำให้ประสิทธิภาพของการผลิตดีขึ้นด้วย และมีการผลิตกระดาษชุบเมลามีน
เพื่อใช้สำหรับปิดผิวแผ่นไม้เพื่อสำหรับใช้ในกลุ่มบริษัท
เป็นการสร้างมูลค่าเพิ่มและราคาขายให้กับผลิตภัณฑ์ของกลุ่มบริษัทด้วย

ความพึงพอใจของลูกค้า

นอกจากกลยุทธ์ด้านคุณภาพและต้นทุนสินค้าแล้ว
บริษัทยังให้ความสำคัญต่อการบริการที่ดีต่อลูกค้าทั้งในการส่งมอบสินค้าให้ตรงต่อเวลา
และการให้บริการหลังการขาย
ตลอดจนการรับเอาความคิดเห็นของลูกค้าเพื่อนำมาปรับปรุงแก้ไขข้อบกพร่องของผลิตภัณฑ์
นอกจากนี้บริษัทยังได้จัดให้มีการเผยแพร่ความรู้เกี่ยวกับผลิตภัณฑ์และการนำไปใช้งาน
ช่วยแนะนำและแก้ไขปัญหาในการผลิตของลูกค้าอยู่เสมอ

  ลักษณะลูกค้า

  ลูกค้าในประเทศ

ลูกค้าในประเทศที่สำคัญ ได้แก่ผู้ผลิตรายใหญ่ในอุตสาหกรรมที่ใช้ไม้เป็นวัตถุดิบ เช่น
อุตสาหกรรมก่อสร้างและตกแต่ง อุตสาหกรรมเฟอร์นิเจอร์ อุตสาหกรรมผลิตตู้ลำโพง
และตัวแทนจำหน่าย ซึ่งส่วนใหญ่เป็นร้านจำหน่ายวัสดุก่อสร้างประเภทไม้
ซึ่งมีการติดต่อสั่งซื้อผลิตภัณฑ์ต่างๆของกลุ่มวนชัยอย่างต่อเนื่องมาเป็นเวลานาน
บริษัทและบริษัทย่อยมีความสัมพันธ์อันดีกับลูกค้าเหล่านี้มาโดยตลอด
นอกจากนี้บริษัทได้มีการเผยแพร่ความรู้เกี่ยวกับผลิตภัณฑ์ใหม่ๆ และการนำไปใช้งาน
ตลอดจนได้แนะนำในการเลือกเครื่องจักรและเทคนิคการผลิต
นอกจากนี้การที่กลุ่มวนชัยวางตำแหน่งตนเองเป็นผู้ผลิตป้อนให้แก่อุตสาหกรรมอื่นโดยไม่เข้าไปแข่งขันกับลูกค้า
จึงไม่มีความขัดแย้งทางผลประโยชน์ ทำให้ได้รับความไว้วางใจอย่างสูง

  ลูกค้าต่างประเทศ

ลูกค้าต่างประเทศจะเป็นผู้ผลิตในอุตสาหกรรมก่อสร้างและตกแต่ง อุตสาหกรรมเฟอร์นิเจอร์
ซึ่งจะมีความรู้ในตัวสินค้าเป็นอย่างดี และจะให้ความสำคัญอย่างมากต่อคุณภาพสินค้า
โดยจะสั่งซื้อผ่านบริษัทนายหน้าหรือบริษัทผู้นำเข้าส่งออกรายใหญ่

ทั้งนี้บริษัทและบริษัทย่อยได้มีการกระจายฐานลูกค้าทั้งในและต่างประเทศและไม่มีนโยบายพึ่งพิงลูกค้ารายใดรายหนึ่ง

  การจำหน่ายและช่องทางการจำหน่าย

ตลาดของผลิตภัณฑ์ของบริษัทและบริษัทย่อยมีทั้งตลาดในประเทศและตลาดต่างประเทศ
โดยที่ผลิตภัณฑ์ขั้นต้น ได้แก่ แผ่นเอ็มดีเอฟ และแผ่นปาร์ติเกิ้ล ส่วนผลิตภัณฑ์ที่เพิ่มมูลค่าได้แก่
แผ่นเอ็มดีเอฟและแผ่นปาร์ติเกิ้ลปิดผิว แผ่นไม้พื้นสำเร็จรูป จะจำหน่ายทั้งในและต่างประเทศ
ลูกค้าส่วนใหญ่จะมีความต้องการผลิตภัณฑ์หลายประเภทจากบริษัทหรือบริษัทย่อย
ดังนั้นเพื่อเป็นการอำนวยความสะดวกให้กับลูกค้า
และเพื่อให้เกิดประสิทธิภาพสูงสุดในการดำเนินการทางการตลาด จึงได้ให้ บริษัท วูดเทค
อินเตอร์เนชั่นแนล จำกัด ซึ่งเป็นบริษัทย่อยที่บริษัทถือหุ้นทั้งหมด
เป็นผู้ดำเนินการทางการตลาดและจำหน่ายผลิตภัณฑ์ของบริษัทและบริษัทย่อยอื่นๆ
โดยมีตัวแทนขายทำหน้าที่ติดต่อสอบถามลูกค้าเพื่อให้ทราบถึงชนิด
และปริมาณของผลิตภัณฑ์ที่ต้องการใช้ และแจ้งให้แก่บริษัทและบริษัทย่อยอื่นๆ
เพื่อวางแผนการผลิตให้สอดคล้องกับความต้องการของลูกค้า
โดยบริษัทและบริษัทย่อยจะจ่ายค่านายหน้าและค่าบริการทางการขายผลิตภัณฑ์แผ่นเอ็มดีเอฟ,
แผ่นปาร์ติเกิ้ล และแผ่นไม้พื้นสำเร็จรูป ให้กับ บริษัท วูดเทค อินเตอร์เนชั่นแนล จำกัด
ในอัตราร้อยละ 0.70
ของมูลค่าขายที่ขายให้กับลูกค้าในประเทศที่ไม่ใช่บริษัทในเครือและมูลค่าขายที่ขายให้กับลูกค้าต่างประเทศ

  ในประเทศ

บริษัทมีนโยบายการขายตรงเน้นการขายให้กับลูกค้าที่เป็นโรงงานผู้ผลิต เพื่อการส่งออกเป็นหลัก
เพื่อลดความเสี่ยงจากปัญหาสภาพคล่องของลูกค้า

ผลิตภัณฑ์แผ่นเอ็มดีเอฟ และ แผ่นปาร์ติเกิ้ลจะขายผ่านตัวแทนจำหน่าย
ซึ่งตัวแทนจำหน่ายส่วนใหญ่เป็นร้านจำหน่ายวัสดุก่อสร้างประเภทไม้
ตัวแทนจำหน่ายจะเป็นผู้ขายผลิตภัณฑ์ของบริษัทและบริษัทย่อยให้แก่ผู้ผลิตรายย่อย ลูกค้าปลีก
และผู้ใช้อื่นๆ ต่อไป สำหรับปี 2556 การขายในประเทศยังคงเน้นการขายผ่านโรงงานผู้ผลิตส่งออก
และขายผ่านตัวแทนจำหน่ายสำหรับลูกค้าทั่วไป เพื่อลดความเสี่ยงในการชำระหนี้
บริษัทจะเน้นการขายผ่านลูกค้าที่มีสภาพคล่องเพียงพอ

ต่างประเทศ

สินค้าแผ่นเอ็มดีเอฟ

ตลาดหลัก ประกอบด้วย สหรัฐอาหรับเอมิเรสต์, ซาอุดิอาระเบีย,ซีเรีย, อิสราเอล,
อิหร่าน,ไต้หวัน, เวียดนามและ จีน

ตลาดรอง ประกอบด้วย บาเรนห์, กาตาร์, อียิปต์, คูเวต, เลบานอน, เกาหลี, มาเลเซีย,
อินเดีย, ปากีสถาน และอินโดนีเซีย

ทั้งสองตลาดจะมีตัวแทนขายที่ทำหน้าที่ติดต่อรับคำสั่งซื้อจากลูกค้า รวบรวมข้อมูลด้านตลาด
ด้านการแข่งขัน

ส่วนประเทศที่เหลืออื่นๆ บริษัทได้ติดต่อทั้งทางตรงและผ่านนายหน้าในประเทศนั้นๆ
เพื่อให้เข้าใจและเข้าถึงความต้องการของตลาด

ภาวะการแข่งขันด้านการจำหน่ายสำหรับสินค้าทั้งสองปัจจุบันมีความรุนแรงขึ้น
บริษัทจะได้ออกไปเยี่ยมเยียนลูกค้าทุกกลุ่มกับตัวแทนของบริษัทและกับนายหน้าที่ดูแลลูกค้าอย่างสม่ำเสมอมากขึ้น

ในทุกตลาด บริษัทให้ความสำคัญกับลูกค้าทุกกลุ่ม ผู้ใช้ ผู้นำเข้า เพื่ออุตสาหกรรมผลิตเฟอร์นิเจอร์
ตู้ลำโพง ก่อสร้างและตกแต่ง

สินค้าแผ่นปาร์ติเกิ้ล

ตลาดหลัก ประกอบด้วย เกาหลีใต้, มาเลเซียและไต้หวัน
จะมีตัวแทนขายของบริษัททำการติดต่อรับคำสั่งซื้อจากลูกค้า บริการช่วยเหลือ
และรายงานภาวะตลาดให้บริษัททราบอย่างต่อเนื่อง

ตลาดรอง ประกอบด้วย ฮ่องกง, อินโดนีเซีย และเวียดนาม
การติดต่อรับคำสั่งซื้อมีทั้งจากลูกค้าโดยตรงกับบริษัท และผ่านนายหน้า
ซึ่งบริษัทจะทราบข้อมูลด้านการตลาด ภาวะการแข่งขันจากนายหน้าที่ได้พบปะลูกค้าเป็นประจำ

ในทุกตลาด บริษัทให้ความสำคัญกับลูกค้าทุกกลุ่ม ผู้ใช้ ผู้นำเข้า เพื่ออุตสาหกรรมผลิตเฟอร์นิเจอร์
ตู้ลำโพง ก่อสร้างและตกแต่ง

สัดส่วนการจำหน่ายในประเทศต่อการส่งออกไปจำหน่ายต่างประเทศของบริษัทและบริษัทย่อยรวมมีสัดส่วนประมาณ
36:64 โดยกลุ่มประเทศที่บริษัทและบริษัทย่อยส่งผลิตภัณฑ์แผ่นเอ็มดีเอฟไปจำหน่ายส่วนใหญ่ ได้แก่
อิหร่าน,ซาอุดิอาระเบีย, อิสราเอล, สหรัฐอาหรับเอมิเรตส์, ซีเรีย, ไต้หวัน, เวียดนาม,
จีน,มาเลเซีย, อินเดีย, ปากีสถาน และอินโดนีเซีย ส่วนผลิตภัณฑ์แผ่นปาร์ติเกิ้ล ได้แก่ เกาหลี,
มาเลเซีย,ไต้หวัน, ฮ่องกงและอินโดนีเซีย

(ข) ภาวะอุตสาหกรรมและการแข่งขัน

จากปัญหาวิกฤตเศรษฐกิจของสหรัฐอเมริกา และยุโรป รวมทั้งการชะลอตัวของเศรษฐกิจจีน
ที่มีผลต่อภาพรวมเศรษฐกิจของไทย ให้ชะลอตัวลงต่อเนื่องจากช่วงปลายปี 2555
โดยเฉพาะครึ่งปีแรกของปี 2556 ความต้องการสินค้าในตลาดต่างประเทศที่ลดลง
ส่งผลให้มีการแข่งขันที่รุนแรงทั้งตลาดในประเทศและต่างประเทศ
รายได้จากการขายรวมของบริษัทและบริษัทย่อยลดลงประมาณร้อยละ 25 จากช่วงเดียวกันของปี
2555 โดยเป็นการลดลงทั้งจากรายได้จากการขายในประเทศและส่งออก แต่ในช่วงครึ่งปีหลังของปี
2556 เศรษฐกิจของสหรัฐอเมริกามีแนวโน้มดีขึ้น ในขณะที่ยุโรปและจีน
มีภาวะทรงตัวหรือดีขึ้นเล็กน้อย ตลาดต่างประเทศมีความเชื่อมั่นต่อภาวะเศรษฐกิจมากขึ้น
ทำให้ความต้องการในตลาดต่างประเทศมีมากขึ้นภาวะการแข่งขันลดลง
รายได้จากการขายส่งออกรวมเพิ่มขึ้นประมาณร้อยละ 11 จากช่วงเดียวกันของปี 2555
และเพิ่มขึ้นประมาณร้อยละ 23 จากช่วงครึ่งปีแรก
ในขณะที่รายได้จากการขายในประเทศโดยรวมยังทรงตัวใกล้เคียงกับครึ่งปีแรก

ภาพรวมผลประกอบการปี 2556 การจำหน่ายผลิตภัณฑ์หลักของบริษัทและบริษัทย่อยคือผลิตภัณฑ์แผ่น
เอ็มดีเอฟ และแผ่นปาร์ติเกิ้ล ลดลงจากปี 2555 โดยปริมาณขาย, มูลค่าขาย
และราคาขายเฉลี่ยของแผ่นเอ็มดีเอฟลดลงร้อยละ 2, 17 และ 15 ตามลำดับ สำหรับปริมาณขาย,
มูลค่าขาย และราคาขายเฉลี่ยของแผ่นปาร์ติเกิ้ลลดลงประมาณร้อยละ 11, 19 และร้อยละ 9
ตามลำดับ
โดยมีสาเหตุหลักจากภาวะเศรษฐกิจโลกที่ยังไม่ฟื้นตัวที่ส่งผลต่อการแข่งขันในตลาดที่รุนแรง
ในช่วงครึ่งปีแรกของปี 2556 และค่อยมีการฟื้นตัวขึ้นในช่วงครึ่งหลังของปี ตามที่กล่าวมาข้างต้น

และเพื่อให้บริษัทและบริษัทย่อยคงความเป็นผู้นำในอุตสาหกรรมนี้ ในปี 2556
โครงการผลิตแผ่นปาร์ติเกิ้ล กำลังการผลิต 240,000 ลูกบาศก์เมตรต่อปี ที่โรงงานสระบุรี
ได้ดำเนินการผลิตและจำหน่ายได้ในไตรมาสที่ 3 ปี 2556
เพื่อรองรับความต้องการในตลาดที่จะมีมากขึ้นตามภาวะเศรษฐกิจที่มีการฟื้นตัว

บริษัทมีความมุ่งมั่นในการพัฒนาผลิตภัณฑ์ให้มีคุณภาพเหมาะสมต่อการใช้งานของลูกค้า
พัฒนาการผลิตให้มีต้นทุนที่สามารถแข่งขันได้
การสร้างมูลค่าเพิ่มให้แก่ผลิตภัณฑ์เพื่อตอบสนองความพึงพอใจของลูกค้า
การขยายช่องทางการจำหน่ายเพื่อชดเชยตลาดที่ประสบปัญหาหรือมีการแข่งขันที่รุนแรง
การปรับปรุงพัฒนาระบบบริหารงานภายใต้ระบบการจัดการ ISO 9001 : 2008
เพื่อให้เป็นที่ยอมรับและสามารถแข่งขันกับผู้ผลิตอื่นในอุตสาหกรรมนี้ได้อย่างมีประสิทธิภาพ

ตลาดในประเทศ

ผลิตภัณฑ์แผ่นเอ็มดีเอฟ

ในอุตสาหกรรมผลิตแผ่นเอ็มดีเอฟ ประเทศไทยมีผู้ผลิตรายใหญ่ 5 ราย มีกำลังการผลิตรวมประมาณ
2,210,000 ลบ.ม. ต่อปี โดยที่บริษัทเป็นหนึ่งในผู้ผลิตรายใหญ่ มีกำลังการผลิต 870,000 ลบ.ม
ต่อปี คิดเป็นร้อยละ 39.37 ของกำลังการผลิตรวม ในปี 2556
ปริมาณการขายในประเทศลดลงจากปี 2555 ประมาณร้อยละ 21
และมูลค่าการจำหน่ายในประเทศลดลงจากปี 2555 ประมาณร้อยละ 27

ผลิตภัณฑ์แผ่นปาร์ติเกิ้ล

ในอุตสาหกรรมผลิตแผ่นปาร์ติเกิ้ล ประเทศไทยมีผู้ผลิตรายใหญ่ 11 ราย
มีกำลังการผลิตรวมประมาณ 2,910,000 ลบ.ม. ต่อปี โดยที่บริษัทเป็นหนึ่งในผู้ผลิตรายใหญ่
มีกำลังการผลิต 960,000 ลบ.ม ต่อปี คิดเป็นร้อยละ 32.99 ของกำลังการผลิตรวม ในปี 2556
ปริมาณการขายในประเทศลดลงจากปี 2555 ประมาณร้อยละ 24
และมูลค่าจำหน่ายในประเทศลดลงจากปี 2555 ประมาณร้อยละ 28

  ---------------------------------------- ------------ -----------------
  รายการ                                   MDF          Particleboard

  จำนวนผู้ผลิตรายใหญ่ในอุตสาหกรรม (ราย)         5            11

  กำลังการผลิตรวมของผู้ผลิตในอุตสาหกรรม ต่อปี      2,210,000    2,910,000
  (ลบ.ม.)*                                              

  กำลังการผลิตของบริษัทและบริษัทย่อยต่อปี (ลบ.ม.)   870,000      960,000

  กำลังการผลิตของบริษัทและบริษัทย่อย /            39.37        32.99
  กำลังการผลิตรวมของผู้ผลิตในอุตสาหกรรม (%)                   

  อัตราการใช้กำลังการผลิตของบริษัทและบริษัทย่อย (%) 78.43        55.92
  ---------------------------------------- ------------ -----------------

* กำลังการผลิตของผู้ผลิตรายใหญ่

(หน่วย : ลูกบาศก์เมตรต่อปี)

+----------------------+-----------+----------------------+-----------+
| ผู้ผลิต                 | MDF       | ผู้ผลิต                 | Part      |
|                      |           |                      | icleboard |
+----------------------+-----------+----------------------+-----------+
| บจ. วนชัย พาเนล       | 870,000   | บจ. วนชัย พาเนล       | 960,000   |
| อินดัสทรี่ส์              |           | อินดัสทรี่ส์,             |           |
|                      |           |                      |           |
| และบมจ.วนชัย กรุ๊ป      |           | บจ. ปาร์ติเกิ้ล แพลนเนอร์ |           |
|                      |           | และ                  |           |
|                      |           |                      |           |
|                      |           | บมจ.วนชัย กรุ๊ป         |           |
+----------------------+-----------+----------------------+-----------+
| บจ. เมโทร เอ็ม.ดี.เอฟ  | 500,000   | บจ. เมโทรปาร์ติเกิล     | 690,000   |
| บอร์ด                 |           |                      |           |
+----------------------+-----------+----------------------+-----------+
| บจ. สยามไฟเบอร์บอร์ด   | 450,000   | บจ. ระยองปาร์ติเกิล     | 300,000   |
+----------------------+-----------+----------------------+-----------+
| บจ. พาเนลพลัส         | 300,000   | บจ. พาเนล พลัส        | 270,000   |
+----------------------+-----------+----------------------+-----------+
| บจ. อะโกร ไฟเบอร์     | 90,000    | บจ. กรีนพาเนล         | 180,000   |
+----------------------+-----------+----------------------+-----------+
|                      |           | บจ. เอส.พี.บี พาเนล    | 150,000   |
|                      |           | อินดัสตรีส์              |           |
+----------------------+-----------+----------------------+-----------+
|                      |           | บจ. กรีนริเวอร์ พาเนล   | 150,000   |
|                      |           | ไทยแลนด์              |           |
+----------------------+-----------+----------------------+-----------+
|                      |           | บจ. สยามริโซ จำกัด     | 90,000    |
+----------------------+-----------+----------------------+-----------+
|                      |           | บจ. ส. กิจชัย          | 60,000    |
+----------------------+-----------+----------------------+-----------+
|                      |           | บจ. พังงา พาราวู้ด      | 60,000    |
+----------------------+-----------+----------------------+-----------+
| รวม                  | 2,210,000 | รวม                  | 2,910,000 |
+----------------------+-----------+----------------------+-----------+

ที่มา : สภาอุตสาหกรรม และ การสำรวจของบริษัท

  ตลาดต่างประเทศ

ผลิตภัณฑ์แผ่นเอ็มดีเอฟ

บริษัทและบริษัทย่อยมีปริมาณการขายต่างประเทศเพิ่มขึ้นร้อยละ 3 แต่มูลค่าขายลดลงร้อยละ 15
จากปี 2555 เนื่องจากราคาขายเฉลี่ยของผลิตภัณฑ์ลดลงจากปี 2555 ประมาณร้อยละ 17
อันเป็นผลสืบเนื่องจากภาวะเศรษฐกิจโลกที่ยังไม่ฟื้นตัวและการแข่งขันทางด้านราคาในตลาดโลก

ผลิตภัณฑ์แผ่นปาร์ติเกิ้ล

บริษัทย่อยของบริษัทมีปริมาณการขายต่างประเทศเพิ่มขึ้นร้อยละ 7 จากปี 2555
แต่มูลค่าขายลดลงร้อยละ 5 จากปี 2555 เนื่องจากราคาขายเฉลี่ยของผลิตภัณฑ์ลดลงจากปี 2555
ประมาณร้อยละ 11 เกิดจากภาวะเศรษฐกิจสหรัฐอเมริกาและยุโรปที่ยังไม่ฟื้นตัว
ส่งผลต่อความต้องการผลิตภัณฑ์ให้ชะลอตัว และเกิดการแข่งขันในตลาดต่างประเทศค่อนข้างรุนแรง

จากภาวะเศรษฐกิจสหรัฐอเมริกาที่มีการแนวโน้มดีขึ้น และยุโรปที่มีภาวะทรงตัวหรือดีขึ้นเล็กน้อย
แต่ยังไม่มีความชัดเจนถึงการฟื้นตัวอย่างมีเสถียรภาพ
ซึ่งอาจเกิดวิกฤติส่งผลกระทบต่อเศรษฐกิจโลกโดยรวมรอบใหม่ได้อีก
บริษัทได้มีการติดตามประเมินเพื่อปรับกลยุทธ์ทางการตลาดและการผลิตให้สอดคล้องกันอย่างใกล้ชิด
การปรับสัดส่วนการจำหน่ายในแต่ละตลาดให้เหมาะสม โดยพยายามรักษาส่วนแบ่งในตลาดเดิม
และขยายตัวสู่ตลาดใหม่ๆ เช่น ประเทศในตะวันออกกลาง เพิ่มการจำหน่ายในตลาดเดิมที่มีศักยภาพ
เช่น มาเลเชีย เวียตนาม อินโดนิเชีย
โดยมีนโยบายการผลิตให้สอดคล้องกับความต้องการของตลาด โดยรักษาคุณภาพสินค้า
และปรับปรุงประสิทธิภาพการผลิตให้มีต้นทุนที่สามารถแข่งขันในตลาดได้

  2.3 การจัดหาผลิตภัณฑ์หรือบริการ

  บริษัทและบริษัทย่อยมีสถานที่ตั้งโรงงานที่ทำการผลิต และกำลังการผลิต ดังนี้

+---------------+-------------------------+--------------+------------+
| บริษัท          | สถานที่ตั้งโรงงาน           | ผลิต          | กำลังก      |
|               |                         | ภัณฑ์ที่ทำการผลิต | ารผลิต(ต่อปี) |
+---------------+-------------------------+--------------+------------+
| วนชัยกรุ๊ป       | 22/1 ถ.บ้านบึง-เนินโมก     | แผ่นเอ็มดีเอฟ   | 270,000    |
|               | ต.หนองอิรุณ               |              | ลบ.ม       |
|               |                         | แ            |            |
|               | อ.บ้านบึง จ.ชลบุรี          | ผ่นผิวประตูลูกฟัก | 3,600,000  |
|               |                         |              | แผ่น        |
+---------------+-------------------------+--------------+------------+
|               | 112 นิคมอุตสาหกรรมแก่งคอย  | แผ่นเอ็มดีเอฟ   | 90,000     |
|               | ต.บ้านธาตุ                |              | ลบ.ม       |
|               |                         | แผ           |            |
|               | อ.แก่งคอย จ.สระบุรี        | ่นไม้พื้นสำเร็จรูป | 2,200,000  |
|               |                         |              | ตรม.       |
|               |                         | แผ           |            |
|               |                         | ่นไม้พื้นสำเร็จรูป | 4,147,200  |
|               |                         |              | ตรม.       |
|               |                         | แผ่นปาร์ติเกิ้ล   |            |
|               |                         | (ปี 2556)     | 60,000     |
|               |                         |              | ลบ.ม.      |
+---------------+-------------------------+--------------+------------+
| ปา            | 22/2 ถ.บ้านบึง-เนินโมก     | แผ่นปาร์ติเกิ้ล   | 150,000    |
| ร์ติเกิ้ลแพลนเนอร์ | ต.หนองอิรุณ               |              | ลบ.ม       |
|               |                         |              |            |
|               | อ.บ้านบึง จ.ชลบุรี          |              |            |
+---------------+-------------------------+--------------+------------+
| วนชัย พาเนล    | 115 หมู่ 3 ต.ทุ่งหลวง       | แผ่นปาร์ติเกิ้ล   | 750,000    |
| อินดัสทรี่ส์       | อ.เวียงสระ               |              | ลบ.ม       |
|               |                         | แผ่นไม้ปิดผิว    |            |
|               | จ.สุราษฏร์ธานี             |              | 8,800,000  |
|               |                         | แผ่นเอ็มดีเอฟ   | ลบ.ม.      |
|               |                         |              |            |
|               |                         |              | 510,000    |
|               |                         |              | ลบ.ม.      |
+---------------+-------------------------+--------------+------------+
| วนชัย เคมีคอล   | 10 ซอย จี-14             | กาวย         | 176,000 ตัน |
| อินดัสทรี่ส์       | ถนนปกรณ์สงเคราะห์ราษฏร์    | ูเรียฟอร์มัลดีไฮด์ |            |
|               |                         |              | 28         |
|               | ต.มาบตาพุด อ.เมือง        | ชุบกระดาษ     | ล้า         |
|               | จ.ระยอง                 |              | นตารางเมตร |
+---------------+-------------------------+--------------+------------+

นโยบายการผลิตที่สำคัญ

บริษัทและบริษัทย่อยเน้นความเป็นเลิศด้านคุณภาพของผลิตภัณฑ์
ตลอดจนความสม่ำเสมอในคุณภาพของผลิตภัณฑ์ มีการควบคุมการผลิตทุกขั้นตอนตั้งแต่วัตถุดิบ
จนถึงการทดสอบคุณภาพของสินค้าระหว่างผลิตทุกขั้นตอนถึงสินค้าสำเร็จรูป
เพื่อให้คุณภาพของสินค้าเป็นที่ยอมรับของลูกค้า ภายใต้ต้นทุนที่สามารถแข่งขันได้
บริษัทมีนโยบายการผลิตตามคำสั่งซื้อของลูกค้า รวมทั้งการผลิตเพื่อให้มีสินค้าคงคลังประมาณ 1
เดือน

นอกจากนี้การเน้นนโยบายการผลิตและระบบงานที่มีคุณภาพ
บริษัทและบริษัทย่อยจึงได้รับการรับรองมาตรฐาน ISO 9001 สำหรับบริษัท วนชัย กรุ๊ป จำกัด
(มหาชน) บริษัท ปาร์ติเกิ้ล แพลนเนอร์ และ บริษัท วนชัย พาเนล อินดัสทรี่ส์ จำกัด

การจัดหาวัตถุดิบ

วัตถุดิบหลักที่ใช้ในการผลิตมี 4 ประเภท คือ

1.  ไม้ยางพารา

ไม้ยางพาราเป็นวัตถุดิบที่หาได้จากในประเทศทั้งหมด
โดยมีบริษัทผู้ค้าไม้ยางพาราท่อนเป็นผู้เข้าไปประมูลซื้อไม้สวนยางพาราที่หมดอายุในการกรีดยางแล้วจากชาวสวนยาง
แล้วจึงเข้าไปตัดต้นยางเพื่อนำออกไปจำหน่าย
โดยส่วนของลำต้นขนาดใหญ่จะจำหน่ายให้กับผู้ผลิตไม้แปรรูปและผู้ผลิตเฟอร์นิเจอร์
ส่วนของลำต้นขนาดเล็กและกิ่งไม้ซึ่งมีราคาถูกกว่าจะนำมาจำหน่ายให้แก่บริษัท
ปัจจุบันบริษัทได้มีการซื้อผ่านพ่อค้าคนกลางซึ่งไปรับไม้จากสวนยางต่าง ๆ อีกที
เพื่อความสะดวกในด้านลักษณะวัตถุดิบที่ต้องการ ปริมาณที่คงที่ และการส่งมอบ
ทั้งนี้ราคาขายจากต้นแหล่งวัตถุดิบเป็นราคาตามตลาดที่เปิดเผย
จึงไม่มีปัญหาด้านการโก่งราคาจากพ่อค้าคนกลาง
นอกจากนั้นบริษัทยังรับซื้อเศษไม้ที่เหลือจากการแปรรูปจากผู้ผลิตไม้แปรรูป
การซื้อไม้ยางพาราจะกำหนดเวลาและปริมาณ ให้สอดคล้องกับแผนการผลิตของบริษัท
และมีการสต๊อกไว้เพียงพอสำหรับการผลิตประมาณ 2 เดือนล่วงหน้า
ไม้ยางพาราส่วนใหญ่ที่ซื้อจะมาจากสวนยางพาราในจังหวัดระยอง,จันทบุรีและตราด
ซึ่งอยู่ใกล้โรงงาน ส่วนโรงงานบริษัท วนชัย พาเนล อินดัสทรี่ส์ จำกัด
ซึ่งตั้งอยู่จังหวัดสุราษฏร์ธานีจะซื้อไม้ยางพาราจากจังหวัดทางภาคใต้
บริษัทยังสามารถปรับขบวนการผลิตให้ใช้พืชมีเส้นใยอื่นๆ เช่นไม้ยูคาลิปตัส เป็นวัตถุดิบได้

2. กาว

วัตถุดิบสำคัญรองลงมาจากไม้ยางพารา คือ กาวยูเรียฟอร์มัลดีไฮด์
ซึ่งเป็นสารที่ยึดเกาะเส้นใยไม้อัดเข้าด้วยกัน
จึงมีความสำคัญต่อกระบวนการผลิตและคุณภาพของผลิตภัณฑ์ที่ได้
ปัจจุบันบริษัทและบริษัทย่อยได้สั่งซื้อกาวจากบริษัท วนชัย เคมีคอล อินดัสทรี่ส์ จำกัด
ซึ่งเป็นบริษัทย่อยของบริษัทซึ่งใช้เทคโนโลยีการผลิตจากต่างประเทศและได้พัฒนา Know How
การผลิตของบริษัทเองเพื่อให้ได้วัตถุดิบกาวที่มีคุณภาพเหมาะสมต่อวัตถุดิบและกระบวนการผลิตของบริษัทและบริษัทย่อย
และมีการซื้อกาวจากผู้ผลิตในประเทศมาเลเซียบ้างตามความจำเป็น เนื่องจากบริษัท วนชัย
เคมีคอล อินดัสทรี่ส์ จำกัด ผลิตกาวได้ไม่ทันตามความต้องการ
และต้องการเปรียบเทียบคุณภาพกับผู้ผลิตกาวในตลาดด้วย สำหรับวัตถุดิบที่ใช้ในการผลิตกาว
สำหรับปี 2555 Methanol จะมีแหล่งซื้อหลักจากประเทศซาอุดิอาระเบีย โดยผ่าน Trading จาก
ประเทศสิงคโปร์ ในกรณีของยูเรียฟอร์มัลดีไฮน์ จะมีแหล่งซื้อหลักคือประเทศการ์ตา
และมีการซื้อจากมาเลเซีย โดยผ่าน Trading ในประเทศไทยด้วยบางส่วน

3. สีเคลือบแผ่นผิวประตูลูกฟัก

สีเคลือบเป็นวัตถุดิบสำคัญอีกอันหนึ่งสำหรับแผ่นผิวประตูลูกฟัก โดยจะใช้เป็นสีรองพื้น
เพื่อป้องกันความชื้น และเพื่อความสะดวกของลูกค้าในการทาสีจริง
สีเคลือบที่ใช้จะมีน้ำเป็นองค์ประกอบ (Water Borne Latex Paint)
มีคุณสมบัติที่เหมาะกับการใช้งานดังกล่าว เดิมบริษัทสั่งซื้อสีเคลือบนี้จากบริษัทผู้ผลิตในต่างประเทศ
ในปัจจุบันบริษัทสั่งซื้อสีเคลือบนี้จากบริษัทผู้ผลิตและจำหน่ายในประเทศ
ซึ่งได้พัฒนาสีเคลือบที่บริษัทซื้อให้เหมาะสมกับการใช้งานของบริษัท

4. สารเคมี

สารเคมีที่สำคัญได้แก่ สารเร่งแข็ง สารต้านทานการดูดซึมความชื้น
สารป้องกันเชื้อราและรักษาสภาพไม้ เป็นต้น
บริษัทจะสั่งซื้อสารเคมีเหล่านี้จากต่างประเทศเองหรือสั่งจากตัวแทนจำหน่ายในประเทศ
ในส่วนของบริษัท วนชัย เคมีคอล อินดัสทรี่ส์ จำกัด (ผลิตกาวและชุบกระดาษ) จะมีการสั่งซื้อ
ยูเรีย , Methanol และกระดาษพิมพ์ลาย จากต่างประเทศเป็นส่วนใหญ่

ทั้งนี้บริษัทและบริษัทย่อยมีสัดส่วนการซื้อวัตถุดิบในประเทศต่อการซื้อจากต่างประเทศ ณ สิ้นปี 2556
คิดเป็นประมาณ 80:20

ขั้นตอนและเทคโนโลยีการผลิต

แผ่นเอ็มดีเอฟ

กระบวนการผลิตเริ่มต้นด้วยการเตรียมชิ้นไม้สับ บดชิ้นไม้สับให้เป็นเส้นใยไม้ นำมาผสมสารยึดเกาะ
(Urea Formaldehyde Resin) ผ่านเข้าขบวนการอบเพื่อให้เส้นใยไม้ได้ความชื้นที่เหมาะสม
แล้วส่งไปอัดร้อนด้วยระบบการอัดแบบต่อเนื่อง (Continuous Press) คุณภาพของแผ่นเอ็มดีเอฟ
ที่ผ่านกระบวนการดังกล่าวนี้จะได้ไม้เนื้อเดียวกันที่มีความแข็งแรงและมีแรงยึดเหนี่ยวภายในสูง
รวมทั้งมีความหนาเท่ากันตลอดทั้งแผ่นและมีคุณสมบัติใกล้เคียงแผ่นไม้ธรรมชาติสามารถใช้งานแทนไม้จริงได้เป็นอย่างดี

แผ่นผิวประตูลูกฟัก

กระบวนการผลิตแผ่นผิวประตูลูกฟักจะเหมือนกับการผลิตแผ่นเอ็มดีเอฟ จะต่างกันที่
หลังจากผ่านขบวนการอัดเย็น
แผ่นเส้นใยไม้จะถูกส่งเข้าเครื่องอัดร้อนลงบนแม่พิมพ์ที่ติดตั้งอยู่โดยใช้ระบบการอัดเป็นชั้น (Multi
Opening Press) ทำการอัดออกมาเป็นแผ่นผิวประตูลูกฟักรูปแบบและลวดลายตามแบบแม่พิมพ์
หลังจากนั้นจะถูกส่งเข้าไปยังห้องปรับสภาพความชื้นของแผ่นผิวประตูลูกฟักให้เหมาะสม
และส่งไปตัดขนาดเพื่อให้ได้ตามมาตรฐานที่กำหนด หลังจากนั้นจะถูกส่งเข้าเครื่องพ่นสี
เพื่อพ่นสีรองพื้นเพื่อป้องกันความชื้นและเพื่อความสะดวกต่อลูกค้าในการทำสีจริงก่อนที่จะทำการบรรจุและจัดส่งให้ลูกค้าต่อไป

แผ่นไม้พื้นสำเร็จรูป

กระบวนการผลิตแผ่นพื้นไม้สำเร็จรูป เริ่มต้นด้วยการนำแผ่นใยไม้อัดความหนาแน่นสูง (HDF)
มาปิดผิวทั้งสองด้านด้วยกระดาษชุบเมลามีน โดยใช้เครื่องอัดร้อน (Hot Press)
หลังจากนั้นนำแผ่นไม้ที่ปิดผิวแล้ว ผ่านเครื่องซอย เพื่อตัดให้ได้ขนาดของแผ่นไม้พื้นที่ต้องการ
ซึ่งแผ่นไม้ที่ผ่านการซอยให้ได้ขนาดแล้วจะถูกส่งผ่านเครื่องทำลิ้น และเซาะร่อง
ทั้งทางด้านความยาวและทางด้านความกว้างของแผ่นไม้พื้น แผ่นไม้พื้นสำเร็จรูปที่ผลิตได้
จะผ่านขั้นตอนการตรวจสอบคุณภาพและบรรจุลงกล่อง ก่อนการจัดส่งให้ลูกค้าต่อไป

ผลกระทบต่อสิ่งแวดล้อม

บริษัทตระหนักถึงความรับผิดชอบต่อสภาพแวดล้อมและผลกระทบอันอาจเกิดต่อสิ่งแวดล้อมหรือที่จะก่อให้เกิดอันตรายหรือความเดือดร้อนรำคาญแก่ผู้อยู่ใกล้เคียง
แม้ว่าในกระบวนการผลิตจะไม่ได้ใช้สารเคมีและกรรมวิธีการผลิตที่เป็นอันตรายต่อสภาพแวดล้อม
และวัตถุดิบที่เหลือใช้ก็จะเป็นเศษไม้ซึ่งจะถูกนำกลับไปใช้หรือทำลายอย่างถูกวิธี
เครื่องจักรในการผลิตก็ถูกออกแบบมาเพื่อกำจัดมลภาวะที่เกิดขึ้นในขบวนการผลิต
ทั้งนี้ที่ผ่านมาบริษัทไม่มีข้อพิพาทในเรื่องสิ่งแวดล้อมแต่อย่างใด

2.4 งานที่ยังไม่ได้ส่งมอบ

ไม่มีงานที่ยังไม่ส่งมอบที่มีมูลค่ามากกว่าร้อยละ 10 ของรายได้รวม

3. ปัจจัยความเสี่ยง

 ความเสี่ยงด้านการตลาดและราคา

บริษัทและบริษัทย่อยดำเนินธุรกิจผลิตและจำหน่ายแผ่นไม้ทดแทนไม้ธรรมชาติเช่นเดียวกันคือ
แผ่นเอ็มดีเอฟ, แผ่นปาร์ติเกิ้ล แผ่นผิวประตูลูกฟัก, แผ่นเอ็มดีเอฟปิดผิว,
แผ่นปาร์ติเกิ้ลปิดผิวและแผ่นไม้พื้นสำเร็จรูป
โดยจำหน่ายให้กับผู้ผลิตและผู้แทนจำหน่ายในอุตสาหกรรมก่อสร้างตกแต่ง,
อุตสาหกรรมผลิตเฟอร์นิเจอร์, อุตสาหกรรมอีเลคโทรนิกส์ เช่น ตู้ลำโพง
ทั้งตลาดในและต่างประเทศ

บริษัทและบริษัทย่อย มีกำลังการผลิต แผ่นเอ็มดีเอฟ 870,000 ลบ.ม. ต่อปี และแผ่นปาร์ติเกิ้ล
960,000 ลบ.ม. ต่อปี คิดเป็นร้อยละ 39.37 และร้อยละ 32.99
ของกำลังการผลิตรวมของทั้งประเทศ ซึ่งถือเป็นผู้ผลิตรายใหญ่ของประเทศ

ผลจากภาวะเศรษฐกิจโลกที่ยังไม่ฟื้นตัวอย่างชัดเจนในช่วงครึ่งปีแรก
ส่งผลต่อความเชื่อมั่นในการบริโภคสินค้า
ความต้องการในตลาดต่างประเทศมีการหดตัวอย่างรุนแรงต่อเนื่องจากช่วงปลายปี 2555
และส่งผลต่อตลาดในประเทศเช่นกัน การแข่งขันในตลาดต่างประเทศจากผู้ส่งออกหลายราย
ทำให้ราคาขายเฉลี่ยของผลิตภัณฑ์หลักของบริษัทและบริษัทย่อย คือแผ่นเอ็มดีเอฟ และ
แผ่นปาร์ติเกิ้ลในตลาดต่างประเทศ ลดลงจากปี 2555 ประมาณ ร้อยละ 21 และร้อยละ 13
ตามลำดับ จากช่วงเดียวกันของปี 2555
และภาวะการแข่งขันในตลาดต่างประเทศได้ลดลงในช่วงครึ่งหลังของปี 2556
จากภาวะเศรษฐกิจสหรัฐอเมริกาที่มีการฟื้นตัวที่ชัดเจนขึ้น และเศรษฐกิจยุโรปที่ทรงตัว
ทำให้ความต้องการในตลาดต่างประเทศเพิ่มขึ้น
ราคาขายเฉลี่ยของผลิตภัณฑ์หลักทั้งสองในตลาดต่างประเทศสามารถปรับเพิ่มขึ้นได้ประมาณร้อยละ 4
และร้อยละ 6 ตามลำดับจากช่วงครึ่งปีแรกปี 2556

ความเสี่ยงจากอัตราแลกเปลี่ยน

บริษัทฯ ไม่ได้มีการทำสัญญาป้องกันความเสี่ยงด้านอัตราแลกเปลี่ยน แต่บริษัทฯ
ได้ติดตามสถานการณ์ในเรื่องอัตราแลกเปลี่ยนอย่างใกล้ชิด และพิจารณาใช้เครื่องมือต่างๆ
ด้านการเงิน
เพื่อรองรับความเสี่ยงในสถานการณ์ผันผวนของอัตราแลกเปลี่ยนที่มีผลกระทบกับบริษัทในขณะนั้นให้มีประสิทธิภาพมากที่สุด

ความเสี่ยงด้านหนี้สูญ

บริษัทฯ มีความเสี่ยงด้านการให้สินเชื่อที่เกี่ยวเนื่องกับลูกหนี้การค้าค่อนข้างน้อย เนื่องจากบริษัทฯ
และบริษัทย่อย มีการขายสินค้าไปต่างประเทศ ในปี 2556 โดยคิดสัดส่วนเป็นร้อยละ 64
ของยอดขายทั้งหมด ซึ่งเป็นการขายโดยการเปิด L/C หรือให้ลูกค้าจ่ายเงินล่วงหน้าค่าสินค้า
ส่วนการขายในประเทศอีกจำนวนร้อยละ 36 ของยอดขายทั้งหมด
เป็นการขายให้กับบริษัทที่มีความมั่นคงทางการเงินสูง มีประวัติการชำระหนี้ที่ดี
เนื่องจากได้ติดต่อค้าขายกับลูกค้าเหล่านี้มานาน
รวมทั้งมีการพิจารณาค่าเผื่อหนี้สงสัยจะสูญอย่างเหมาะสม
มีการติดตามเร่งรัดหนี้สินที่เกินกำหนดระยะเวลาเป็นเวลานาน
นอกจากนี้บริษัทได้ให้ความสำคัญในการพิจารณาให้เครดิตทางการค้ากับลูกหนี้ที่มีความสัมพันธ์ทางการค้ามาเป็นระยะเวลานาน
หรือให้ลูกค้าที่มียอดการสั่งซื้อเป็นจำนวนเงินที่สูง จัดทำหนังสือสัญญาค้ำประกันจากทางธนาคาร
เพื่อเป็นการป้องกันความเสี่ยงได้ระดับหนึ่ง และบางส่วนขายให้กับบริษัทที่มีความเกี่ยวข้องกัน
ดังนั้นบริษัทฯ จึงมีความเสี่ยงจากการที่ลูกหนี้จะไม่ชำระหนี้อยู่ในระดับต่ำ

ความเสี่ยงจากอัตราดอกเบี้ย

บริษัทและบริษัทย่อยมีหนี้สินเงินเบิกเกินบัญชีและเงินกู้ยืมระยะสั้นจากสถาบันการเงิน ณ วันที่ 31
ธันวาคม 2556 เป็นจำนวนเงิน 1,676.78 ล้านบาท กู้ยืมมาเพื่อเป็นเงินทุนหมุนเวียนในกิจการ
อัตราดอกเบี้ยถูกกำหนดตามอัตราดอกเบี้ยของสถาบันการเงินผู้ให้กู้
ทั้งนี้การเปลี่ยนแปลงของอัตราดอกเบี้ยในตลาดที่อาจสูงขึ้นประมาณร้อยละ 0.25
ก็จะทำให้ค่าใช้จ่ายเกี่ยวกับดอกเบี้ยสูงขึ้นประมาณ 4.20 ล้านบาท ตามไปด้วย
ซึ่งมีผลกระทบกับผลกำไรและกระแสเงินสดของบริษัท ซึ่งบริษัทฯ
และบริษัทย่อยได้พิจารณาอย่างรอบคอบ ประกอบกับการหาข้อมูลจากสถาบันการเงินต่าง ๆ
ที่จะทำให้บริษัทมีต้นทุนทางการเงินที่ต่ำที่สุด

ความเสี่ยงด้านจากการที่มีผู้ถือหุ้นรายใหญ่ถือหุ้นเกินกว่าร้อยละ 50

ณ วันที่ 25 มีนาคม 2557 กลุ่มครอบครัวสหวัฒน์, เจริญนวรัตน์, บุญเกตุ และ ชัยพัฒนวณิช
ถือหุ้นในบริษัทรวมกันประมาณร้อยละ 69.99 ของจำนวนหุ้นที่จำหน่ายได้แล้วทั้งหมด
จึงทำให้สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้น
ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นรายใหญ่เสนอได้

4. ทรัพย์สินที่ใช้ในการประกอบธุรกิจ

1.  ทรัพย์สินถาวรหลักของบริษัทและบริษัทย่อย

-   ทรัพย์สินทั้งหมด ของบริษัท วนชัย กรุ๊ป จำกัด (มหาชน) และบริษัทย่อย
    หมายถึงทรัพย์สินที่อยู่ในบริเวณอันเป็นที่ตั้งโรงงานในจังหวัดชลบุรี, ระยอง, สุราษฎร์ธานี,
    สระบุรี และที่ตั้งสำนักงานใหญ่ เลขที่ 2/1 ถนนวงศ์สว่าง แขวงวงศ์สว่าง เขตบางซื่อ
    กรุงเทพมหานคร

ทรัพย์สินถาวรรวมของบริษัท วนชัย กรุ๊ป จำกัด (มหาชน) และบริษัทย่อย ณ วันที่ 31 ธันวาคม
2556 มีดังนี้

+----------------------------+-------+----------+--------------------+
| ประเภท/ลักษณะทรัพย์สิน         | ลัก    | มูล       | ภาระผูกพัน           |
|                            | ษณะกร | ค่าสุทธิตาม |                    |
|                            | รมสิทธิ์ | บัญชี      |                    |
|                            |       | (ล้านบาท) |                    |
+----------------------------+-------+----------+--------------------+
| 1.  ที่ดิน                    | เป็นเ  | 403.42   | ไม่ติดภาระผูกพัน       |
|     บร                     | จ้าของ |          |                    |
| ิเวณที่ตั้งโรงงานและสิ่งปลูกสร้างอื่น |       |          |                    |
|     รวมเนื้อที่ 631 ไร่ 2 งาน   |       |          |                    |
|     61.05 ตารางวา          |       |          |                    |
+----------------------------+-------+----------+--------------------+
| 2.  อาคารและสิ่งปลูกสร้าง      | เป็นเ  | 1,093.70 | ติด                 |
|                            | จ้าของ |          | จำนองเงินกู้ยืมระยะยาว |
|                            |       |          |                    |
|                            |       |          | 4,204.2            |
|                            |       |          | ล้า                 |
|                            |       |          | นบาทและเงินกู้หมุนเวียน |
+----------------------------+-------+----------+--------------------+
| 3.  เครื่องจักรและอุปกรณ์       | เป็นเ  | 6,530.66 |                    |
|                            | จ้าของ |          |                    |
+----------------------------+-------+----------+--------------------+
| 4.  ที่ดิน                    | เป็นเ  | 111.05   | ไม่ติดภาระผูกพัน       |
|     บร                     | จ้าของ |          |                    |
| ิเวณที่ตั้งโรงงานและสิ่งปลูกสร้างอื่น |       |          |                    |
|     รวมเนื้อที่ 1,015 ไร่ 1 งาน |       |          |                    |
|     91.7 ตารางวา           |       |          |                    |
+----------------------------+-------+----------+--------------------+
| 5.  อาคารและสิ่งปลูกสร้าง      | เป็นเ  | 263.84   | ไม่ติดภาระผูกพัน       |
|                            | จ้าของ |          |                    |
+----------------------------+-------+----------+--------------------+
| 6.  เครื่องจักรและอุปกรณ์       | เป็นเ  | 1,077.71 | ไม่ติดภาระผูกพัน       |
|                            | จ้าของ |          |                    |
+----------------------------+-------+----------+--------------------+
| 7.  ยานพาหนะ               | เป็นเ  | 83.10    | ไม่ติดภาระผูกพัน       |
|                            | จ้าของ |          |                    |
+----------------------------+-------+----------+--------------------+
| 8.  เครื่องมือเครื่องใช้         | เป็นเ  | 51.23    | ไม่ติดภาระผูกพัน       |
|                            | จ้าของ |          |                    |
+----------------------------+-------+----------+--------------------+
| 9.  เ                      | เป็นเ  | 11.83    | ไม่ติดภาระผูกพัน       |
| ครื่องตกแต่งและเครื่องใช้สำนักงาน | จ้าของ |          |                    |
+----------------------------+-------+----------+--------------------+
| 10. สินทรัพย์ระหว่างก่อสร้าง     | เป็นเ  | 138.51   | ไม่ติดภาระผูกพัน       |
|                            | จ้าของ |          |                    |
+----------------------------+-------+----------+--------------------+
| รวมทั้งสิ้น                    |       | 9,765.05 |                    |
+----------------------------+-------+----------+--------------------+

สินทรัพย์ที่ไม่มีตัวตน

- บริษัท วนชัย เคมีคอล อินดัสทรี่ส์ จำกัด (บริษัทย่อย)
มีรายการจ่ายค่าลิขสิทธิ์เป็นสินทรัพย์ที่ไม่มีตัวตน
โดยมีลักษณะเป็นรายการที่เกิดจากการซื้อเครื่องจักรและเทคโนโลยีการผลิตจากผู้ผลิตต่างประเทศ
ซึ่งจะมีการให้ลิขสิทธิ์การผลิต และถ่ายทอดเทคโนโลยีการผลิต Formaldehyde
แก่บริษัทโดยมีเงื่อนไขว่าจะไม่นำเทคโนโลยีการผลิตไปถ่ายทอดต่อบุคคลอื่น

- บริษัท วนชัย กรุ๊ป จำกัด (มหาชน) มีรายการจ่ายค่าลิขสิทธิ์เป็นสินทรัพย์ที่ไม่มีตัวตน
โดยมีลักษณะเป็นรายการที่เกิดจากการซื้อเครื่องจักรและเทคโนโลยีการผลิตสินค้าไม้พื้น
Laminated Flooring ซึ่งเป็นระบบการ Lock แผ่นไม้แต่ละแผ่นไว้ด้วยกัน

  4.2 นโยบายการลงทุนในบริษัทย่อย

-
บริษัทมีนโยบายการลงทุนในบริษัทย่อยมีวัตถุประสงค์เพื่อรวมกลุ่มบริษัทที่ดำเนินธุรกิจเกี่ยวกับการผลิตและจำหน่ายแผ่นไม้
(Panel Board) เพื่อทดแทนไม้ธรรมชาติและผลิตภัณฑ์ที่เกี่ยวเนื่องของกลุ่มวนชัยเข้าด้วยกัน

นโยบายการบริหารงานในบริษัทย่อย

-   บริษัทมีนโยบายมุ่งเน้นให้บริษัทย่อยสามารถผลิตสินค้าที่ได้คุณภาพ
    โดยมีต้นทุนการผลิตที่สามารถแข่งขันได้
    สามารถช่วยสนับสนุนรายได้และการจำหน่ายสินค้าภายในกลุ่ม
    โดยกรรมการบริหารของบริษัทจะเป็นกรรมการบริหารของบริษัทย่อยด้วยเพื่อสามารถกำหนดนโยบาย
    และควบคุมดูแลการดำเนินงานของบริษัทย่อย ให้เป็นไปตามทิศทางและนโยบายที่กำหนด

5. ข้อพิพาททางกฎหมาย

ไม่มี

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

(1) ข้อมูลของบริษัท

  ----------------------- --- ---------------------------------------------
  ชื่อบริษัท                  :   บริษัท วนชัย กรุ๊ป จำกัด (มหาชน)

  ที่ตั้งสำนักงานใหญ่           :   2/1 ถ.วงศ์สว่าง แขวงวงศ์สว่าง เขตบางซื่อ กรุงเทพฯ
                              10800

  โทรศัพท์                  :   0 2585 4900-3, 0 2913 2180-9

  โทรสาร                  :   0 2587 9556 , 0 2587 0516

  ที่ตั้งโรงงาน ชลบุรี          :   22/1 ถ. บ้านบึง-เนินโมก อ. บ้านบึง จ. ชลบุรี

  โทรศัพท์                  :   0 3829 7322-30

  โทรสาร                  :   0 3829 7334

  ที่ตั้งโรงงาน สระบุรี         :   112 นิคมอุตสาหกรรมแก่งคอย หมู่ที่ 1 ต.บ้านธาตุ
                              อ.แก่งคอย จ.สระบุรี

                          :   โทรศัพท์ 0 3624 5644

  ประเภทธุรกิจ              :   ผลิตแผ่นไม้อัดความหนาแน่นปานกลาง (MDF BOARD)
                              แผ่นปาร์ติเกิ้ล (Particleboard) แผ่นผิวประตูลูกฟัก
                              (MOULDED DOORSKIN) และแผ่นไม้พื้นสำเร็จรูป
                              (Laminated Flooring)
                              เพื่อจำหน่ายในประเทศและต่างประเทศ

  เลขทะเบียนบริษัท           :   0107537002621

  ทุนจดทะเบียน              :   1,425.84 ล้านบาท

  ทุนชำระแล้ว               :   1,305.84 ล้านบาท

  ชนิดและมูลค่าของหุ้น         :   หุ้นสามัญ มูลค่าหุ้นละ 1.00 บาท

  Home Page               :   www.vanachai.com
  ----------------------- --- ---------------------------------------------

(2) ข้อมูลของบริษัทย่อย

2.1 บริษัท ปาร์ติเกิ้ล แพลนเนอร์ จำกัด

  ----------------------- --- ---------------------------------------------
  ที่ตั้งสำนักงานใหญ่           :   2/1 ถนนวงศ์สว่าง แขวงวงศ์สว่าง เขตบางซื่อ กรุงเทพฯ
                              10800

  โทรศัพท์                  :   0 2585 4900-3, 0 2913 2180-9

  โทรสาร                  :   0 2587 9556 , 0 2587 0516

  ที่ตั้งโรงงาน               :   22/2 ถ.บ้านบึง-เนินโมก อ.บ้านบึง จ.ชลบุรี

  โทรศัพท์                  :   0 3829 7322-30

  โทรสาร                  :   0 3829 7334

  ประเภทธุรกิจ              :   ผลิตแผ่นปาร์ติเกิ้ล (Particle Board)
                              เพื่อจำหน่ายในประเทศและต่างประเทศ

  เลขทะเบียนบริษัท           :   0105533142362

  ทุนจดทะเบียน              :   250 ล้านบาท

  ทุนชำระแล้ว               :   250 ล้านบาท

  ชนิดและมูลค่าของหุ้น         :   หุ้นสามัญ มูลค่าหุ้นละ 100.00 บาท
  ----------------------- --- ---------------------------------------------

2.2 บริษัท วนชัย พาเนล อินดัสทรี่ส์ จำกัด

+----------------------+---+---------------------------------------------+
| ที่ตั้งสำนักงานใหญ่        | : | 2/1 ถนนวงศ์สว่าง แขวงวงศ์สว่าง เขตบางซื่อ กรุงเทพฯ |
|                      |   | 10800                                       |
+----------------------+---+---------------------------------------------+
| โทรศัพท์               | : | 0 2585 4900-3, 0 2913 2180-9                |
+----------------------+---+---------------------------------------------+
| โทรสาร               | : | 0 2587 9556 , 0 2587 0516                   |
+----------------------+---+---------------------------------------------+
| ที่ตั้งโรงงาน            | : | 8/8 หมู่ 1 ต.เขานิพันธ์ อ.เวียงสระ จ.สุราษฎร์ธานี    |
|                      |   |                                             |
|                      |   | 115 หมู่ 3 ต.ทุ่งหลวง อ.เวียงสระ จ.สุราษฎร์ธานี     |
+----------------------+---+---------------------------------------------+
| โทรศัพท์               | : | 0 7727 8500                                 |
+----------------------+---+---------------------------------------------+
| โทรสาร               | : | 0 7730 1130                                 |
+----------------------+---+---------------------------------------------+
| ประเภทธุรกิจ           | : | ผลิตแผ่นชิ้นไม้อัด (Particle Board)               |
|                      |   | และแผ่นไม้อัดความหนาแน่นปานกลาง (MDF BOARD)     |
|                      |   | เพื่อจำหน่ายในประเทศและต่างประเทศ               |
+----------------------+---+---------------------------------------------+
| เลขทะเบียนบริษัท        | : | 0105538073822                               |
+----------------------+---+---------------------------------------------+
| ทุนจดทะเบียน           | : | 4,300 ล้านบาท                                |
+----------------------+---+---------------------------------------------+
| ทุนชำระแล้ว            | : | 4,300 ล้านบาท                                |
+----------------------+---+---------------------------------------------+
| ชนิดและมูลค่าของหุ้น      | : | หุ้นสามัญ มูลค่าหุ้นละ 10.00 บาท                   |
+----------------------+---+---------------------------------------------+

2.3 บริษัท วนชัย เคมีคอล อินดัสทรี่ส์ จำกัด

  ----------------------- --- ---------------------------------------------
  ที่ตั้งสำนักงานใหญ่           :   2/1 ถนนวงศ์สว่าง แขวงวงศ์สว่าง เขตบางซื่อ กรุงเทพฯ
                              10800

  โทรศัพท์                  :   0 2585 4900-3, 0 2913 2180-9

  โทรสาร                  :   0 2587 9556 , 0 2587 0516

  ที่ตั้งโรงงาน               :   10 ซอย จี-14 ถ.ปกรณ์สงเคราะห์ราษฎร์ ต.มาบตาพุด
                              อ.เมือง จ.ระยอง

  โทรศัพท์                  :   0 3868 5071-2

  โทรสาร                  :   0 3868 3562

  ประเภทธุรกิจ              :   ผลิตกาวและชุบกระดาษ เพื่อจำหน่ายให้บริษัทในกลุ่ม

  เลขทะเบียนบริษัท           :   0105537112506

  ทุนจดทะเบียน              :   150 ล้านบาท

  ทุนชำระแล้ว               :   150 ล้านบาท

  ชนิดและมูลค่าของหุ้น         :   หุ้นสามัญ มูลค่าหุ้นละ 10.00 บาท
  ----------------------- --- ---------------------------------------------

2.4 บริษัท วูดเทค อินเตอร์เนชั่นแนล จำกัด

  ----------------------- --- ---------------------------------------------
  ที่ตั้งสำนักงานใหญ่           :   2/1 ถนนวงศ์สว่าง แขวงวงศ์สว่าง เขตบางซื่อ กรุงเทพฯ
                              10800

  โทรศัพท์                  :   0 2585 4900-3, 0 2913 2180-9

  โทรสาร                  :   0 2587 9556 , 0 2587 0516

  ประเภทธุรกิจ              :   ดำเนินธุรกิจด้านการตลาดให้กับผลิตภัณฑ์ต่างๆ
                              ของบริษัทในกลุ่ม

  เลขทะเบียนบริษัท           :   0105532003105

  ทุนจดทะเบียน              :   2 ล้านบาท

  ทุนชำระแล้ว               :   2 ล้านบาท

  ชนิดและมูลค่าของหุ้น         :   หุ้นสามัญ มูลค่าหุ้นละ 100.00 บาท
  ----------------------- --- ---------------------------------------------

(3) บุคคลอ้างอิงอื่น

3.1 นายทะเบียนหลักทรัพย์ของบริษัท

  ----------------------- --- ---------------------------------------------
  ชื่อบริษัท                  :   บริษัท ศูนย์รับฝากหลักทรัพย์ (ประเทศไทย) จำกัด

  ที่ตั้ง                     :   62 อาคารตลาดหลักทรัพย์แห่งประเทศไทย ชั้น 7

                              ถ.รัชดาภิเษก แขวงคลองเตย เขตคลองเตย กรุงเทพฯ
                              10110  

  โทรศัพท์                  :   0 2229 2800

  โทรสาร                  :   0 2359 1259
  ----------------------- --- ---------------------------------------------

2.  ผู้สอบบัญชีของบริษัท

  ----------------------- --- ---------------------------------------------
  ชื่อบริษัท                  :   บริษัท สำนักงาน เอเอ็ม ซี จำกัด

  ที่ตั้ง                     :   ชั้น 19 ยูนิต 4 อาคารสีลมคอมเพล็กซ์ 191 ถนนสีลม
                              เขตบางรัก กรุงเทพฯ

  โทรศัพท์                  :   0 2231 3980-7

                              0 2231 3988

  ผู้สอบบัญชี                 :   นางสาวประภาศรี ลีลาสุภา ผู้สอบบัญชีรับอนุญาตเลขที่ 4664
                              หรือ

                          :   นายอำพล จำนงวัฒน์ ผู้สอบบัญชีรับอนุญาตเลขที่ 4663 หรือ

                          :   นางสาวยุพิน ชุ่มใจ ผู้สอบบัญชีรับอนุญาตเลขที่ 8622
  ----------------------- --- ---------------------------------------------

6.2 ข้อมูลสำคัญอื่น

  - ไม่มี -